
Pròleg 


Com ésquea E uropa, i a Catalunya en particular, on tenim la 
inspiració i herència de l'anarquismed'inids de segle XX, no 
estem sabent crear una força que pari la degradació de la soae- 
tati la vida en aixòquepodríem anomenar sistema capitalista, 
construint com a resposta un model democràtic i comunitari? 
Com és que al Kurdistan sembla ques'està aconseguint fer pas¬ 
sos molt mésfermsen aquest sentit? Com n'aprenem? Com ens 
podem posar les pi les? 

Com a persones que creuen que la vida és quel¬ 
com diferent del que el sistema actual imposa i que 
intenten construir respostes des del nostre territori, 
amb companys de l’incipient moviment que por¬ 
tem als nostres cors dúiem temps fent-nos aquestes 
preguntes. Sentíem una barreja de responsabilitat 
i atracció per buscar-ne respostes, per començar a 
teixir un vincle, una relació dialèctica reflexió-acció, 
amb el moviment del Confederalisme Democràtic. 
La voluntat d’aprofundir en el seu coneixement, 
d’aprendre’n, de fer autocrítica i de traçar línies i 
propostes de cara a traslladar els aprenentatges a la 
pràctica ens va portar a aprendre la llengua kurda i 
viatjar a Rojava. Només van ser tres mesos d’esta¬ 
da allí, temps insuficient per tenir una comprensió 
total del que hi passa, però suficient per generar 

reflexions que crec que ens poden ser útils a totes 
aquelles persones que volem defensar i construir 
aquesta vida en la que creiem. Aquest text és un 
intent de traslladar-vos-les, per contribuir al debat 
sobre com impulsem el procés revolucionari a Ca¬ 
talunya (i a Europa, i al món...). 

Cal aclarir també que aquí no es busca una 
suposada «imparcialitat». Ben al contrari, al fons 
hi ha la convicció de que fer vincle amb les per¬ 
sones, conèixer les passions que les mouen i 
entrelligar-s’hi, és quelcom necessari -si bé sovint 
menyspreat- per conèixer les realitats socials. Preci¬ 
sament, crec que aquest ha estat un dels problemes 
de la mirada que des d’Occident - fins i tot des de 
sectors «llibertaris» o «revolucionaris» - s’ha posat 
sobre Rojava i el PKK: una mirada des de dalt, des 
d’una suposada superioritat occidental per jutjar 
«imparcialment» el que està passant arreu del món, 
sense involucrar-s’hi, des de la tribuna, sense veure 
que connecta amb els nostres propis problemes i 
mancances. 

Per poder entendre i aprofitar la saviesa del que 
a Rojava s’està construint crec que cal fer un canvi 
en la forma de mirar-la: 

• Desfer-nos en la mesura del possible de la con¬ 
cepció del món occidental-cèntrica, que por¬ 
tem molt endins de tant que ens han repetit 
una versió esbiaixada de la història, que ens si¬ 
tua a nosaltres al capdavant de la civilització en 
el seu suposat «Progrés». Això, a banda de ser 
progressivament refutat en l’actualitat amb el 
col·lapse dels Estats de «Benestar» i del model 
capitalista, obstaculitza enormement el fet que 
puguem entendre altres contextos complexes 

com el d’Orient Mitjà, i aprendre de veus com 
les kurdes, que ofereixen vies de sortida al pa¬ 
rany civilitzacional on estem ficats. És cert que 
els horrors del «Socialisme Real» de la URSS 
ens empenyen a ser prudents a l’hora de valo¬ 
rar experiències revolucionàries llunyanes, però 
instal·lar-nos en una desconfiança per defecte 
és tant o més perjudicial. 

Deixar d’atorgar la clau per interpretar el que 
passa a la nostra societat a una casta d’experts 
- sovint en el que són realment experts és en 
aparentar que en saben molt d’un tema - o 
intel·lectuals, que elaboren ràpides i brillants 
interpretacions sobre multitud de fenòmens 
molt complexos sense entrellaçar la seva vida 
amb la problemàtica en qüestió. El paradigma 
del coneixement que separa l’estudiós de l’es¬ 
tudiat, és a dir subjecte (pensant) i objecte, és 
la base de la cultura de dominació de la que 
volem sortir. I aquesta ha estat molts cops la 
mirada de qui ha escrit anàlisis sobre el que 
passa a Rojava. Si no trenquem amb aquesta 
lògica, si no revivim l’esperança revolucionària, 
l’intentem posar en pràctica i ens obrim a fer 
autocrítica sobre els nostres intents, no enten¬ 
drem el que passa a Rojava (ni a cap altre lloc 
similar), és com si fos d’un altre planeta per a 
nosaltres. Ens havien dit sovint: «Els occiden¬ 
tals que veniu aquí sempre us centreu en les 
qüestions tècniques de la societat de Rojava» 
(com si es tractés d’una formula màgica, quan 
allò important és la filosofia i la veritat com¬ 
partida que hi ha darrera!). 

Per últim, responsabilitzar-nos de la situació 
de degeneració social i col·lapse que estem 
vivint a Occident, i prendre part activament 
en l’obertura de camins de sortida. Si ho fem 
des d’aquesta perspectiva, des dels nostres in¬ 
tents per buscar en aquest sentit, la realitat de 
Rojava apareix com una oportunitat única i al 
mateix temps ens interpel·la a fer autocrítica, 
aprendre’n i fer canvis potenciadors en la nos¬ 
tra forma de lluitar. 

Organitzar-se 
per l’impossible 

Kobane... 


Durant el setge de l’Estat Islàmic, la majoria de 
gent de Kobane coincidia en que si els totalitaris- 
tes islamistes conquerien el turó de Míçtcnür, des 
d’on es domina tota la ciutat i es pot bombardejar 
la major part d’aquesta, no hi havia res a fer. «Era 
impossible». 

Doncs bé, a principis d’octubre de 2014 l’EI no 
només es va fer amb el control del turó, sinó que 
va arribar a controlar dos terços de la ciutat. No 
obstant això, en els moments més crítics un grup 
d’unes 50-80 persones van decidir que es queda¬ 
ven a defensar la ciutat i el procés revolucionari que 
allí s’hi duia a terme, encara que tenien clar que 
moririen. Després d’aquesta decisió diverses for¬ 
ces (sobretot persones provinents de Bakur) es van 
sumar a la resistència de maneres diverses, i carrer 
a carrer, amb l’entrega heroica de centenars de per¬ 
sones, van poder anar reconquerint la ciutat. «No 
patíeu per la mort?», li preguntaren a un dels super- 

vivents, i respongué «allí a Kobane hi havia tanta 
vida que era impossible témer la mort». 

Novament, després de la victòria militar, algunes 
ONGs s’estranyaven de que la població local tingués 
la intenció de reconstruir ells mateixos el mar de 
ruïnes en què s’havia convertit la ciutat. Deien que 
amb els pocs mitjans que tenien trigarien dècades. 
Algunes d’aquestes ONGs van començar els tràmits 
per aconseguir ajudes per fer les tasques de neteja 
de runes amb els mitjans que s’utilitzen a Europa, 
però quan van tornar es van quedar estorats: amb 3 
mesos la població de Kobane havia buidat de runes 
la major part de la ciutat, reconstruït algunes parts 
dels habitacles i ja estava mig instal·lada en elles. 
Un any després de que la població hi tornés vaig 
poder ser-hi i també vaig quedar impressionat de 
com la ciutat floria de vida: un 70% de la població 
havia tornat i estava posant en pràctica amb més 
força que a qualsevol altre lloc el model del Confe- 
deralisme Democràtic. 

Tot plegat ens dóna un missatge: la revolució 
va més enllà d’allò que veiem com a possible, per¬ 
què és capaç de moure elements que en el moment 
de valorar si «és possible o no» no podem enten¬ 
dre, talment com si a una persona que cregués 
que la terra era plana li preguntessin si era possi¬ 
ble marxar aigües endins de l’atlàntic i al cap d’un 
temps aparèixer a Àsia. Això també connecta amb 
l’expressió «voler l’impossible», que s’ha utilitzat 
nombroses vegades. 

Així doncs, un primer pas d’alliberació és dir- 
se «no vull aquesta vida que se m’imposa, vull que 
les persones puguem viure una vida que ens ompli, 
tant bonica com podria ser. Ara mateix sembla im- 

possible que es pugui construir un món en aquest 
sentit, però és el que vull (sento) i m’hi entregaré 
fins a les últimes conseqüències». 

A Catalunya, fins i tot en els moviments so¬ 
cials, hi ha molta gent que qualifica de «pretensiós» 
afirmar que «volem contribuir a la revolució», i ja 
no parlem de considerar-se «revolucionari». Entenc 
que en gran part es deu a que, en moments com el 
1SM i per part d’algunes organitzacions i col·lectius, 
s’ha banalitzat la paraula «revolució». Al mateix 
temps, però, crec que qualificar-ho de «pretensi ÓS» és 
un plantejament erroni, que ens talla les ales. Com 
hem vist, dedicar-se a la revolució és una aposta 
vital que va més enllà del judici del que és possible 
o el que no, i per tant considerant-nos revoluciona¬ 
ris no estem pretenent que puguem fer la revolució, 
sinó simplement que hi volem dedicar la vida. Per 
a les persones, en el fons, les nostres creences són 
tan importants com la «realitat» mateixa, i el fet de 
creure en que es poden canviar les coses i desenvo¬ 
lupar una societat on l’amor i la comunitat siguin 
motors principals és quelcom que ens dóna força, 
quelcom del qual fer-ne bandera i contagiar-nos els 
uns als altres! 

És tota aquesta lògica la que va permetre fa 
40 anys la creació del PKK. El que en el moment 
semblava la reunió de quatre sonats somiadors 
ha estat, amb el temps, un moment crucial per a 
moltes persones de l’Orient Mitjà i d’arreu. Òb¬ 
viament, aquest moment crucial ha anat seguit de 
molts altres moments també molt importants, co¬ 
metent errors (alguns d’ells molt obscurs com es 
sap, particularment en els primers 20 anys), recti¬ 
ficant, persistint en la lluita... però el cert és que 

sense aquell primer moment els altres no haguessin 
esdevingut. 

Perquè sí, sense la organització del PKK res seria 
com és ara al Kurdistan, i això és quelcom clarís- 
sim, innegable, per desenes de milions de persones 
que viuen a la zona. El PKK, aquella organització 
que va començar amb un grupet de persones molt 
decidides, amb aquests 40 anys s’ha convertit en la 
vèrtebra d’un moviment que posa en sinergia mi¬ 
lions de persones per defensar-se de l’agressió que 
suposa el sistema estatal-capitalista-patriarcal, i 
donar passos cap a una societat on la vida es cons¬ 
trueixi des dels vincles d’amor comunitaris. 

«Hevalti » 1 i «rexnè» 

com a bases 


El problema de la modernitat capitalista (i de 
tota la «Civilització Estatal») segons com s’entén 
des del moviment del Confederalisme Democràtic 
es podria resumir com que l’individu és separat de 
la societat per posar-lo al servei de les dinàmiques 
de dominació. Sembla ser, com a puntualització, 
que la seva noció de «societat» (dvak) va molt lli¬ 
gada a la idea de comunitat, i es troba integrada 
dins de la terra on es viu i el seu entorn natural. En 
comptes de construir i entendre la seva vida com a 
part d’aquesta societat-comunitat, l’individu de la 
modernitat capitalista queda engabiat dins el seu 
ego, fet que el fa esclau de l’Estat. 

La concepció de «llibertat individual» es con¬ 
sidera part del problema: la llibertat és buida si la 
persona no la viu i la construeix des de la socie¬ 
tat-comunitat, des dels vincles d’amor amb altres 
persones, i ha sigut l’Estat qui ha promogut una 
concepció fraudulenta de llibertat per erigir-se com 


1. Durant tot el text hi haurà bastants termes en 

kurd. Pot resultar una mica feixuc en alguns moments, però 
considero que val la pena perquè entendre els significats 
dels termes clau amb els seus matisos ens pot permetre 
també entendre força millor el moviment kurd, així com la 
cosmovisió de la qual prové. 

a únic garant d’aquesta i alhora desintegrar les re¬ 
lacions comunitàries. En particular a Occident, les 
persones hem estat educades en aquests valors in¬ 
dividualistes, i els portem fins al moll de los. Seria 
molt necessària doncs una reflexió profunda del 
tema per desfer-nos de les nombroses i profun¬ 
des implicacions d’aquesta «llibertat individual», 
sense caure a l’altre extrem de negar l’individu ni 
l’autonomia individual, com a idea inseparable de 
l’autonomia col·lectiva. 

Amb tot això, la situació de cara a buscar sorti¬ 
da al pou civilitzacional on estem és clara: la nostra 
acció transformadora passa per refer els vincles 
entre individu i societat. «La societat és dins teu», 
diu una típica cita d’Ocalan. A mesura que enfor¬ 
tim l’entorn comunitari ens podem fer persones 
més comunitàries, i viceversa. No cal dir que aques¬ 
ta feina és d’una envergadura molt gran, i és per 
això que cal començar per un col·lectiu organitzat 
petit que pugui anar fent de pont entre els indivi¬ 
dus que l’integren i la societat, i a mesura que va 
aconseguint això pugui també anar creixent. 

En aquest sentit, els membres del PKK expli¬ 
quen com les dues idees més bàsiques de la seva 
organització són: 

• La «hs/altï», que engloba les paraules «amis¬ 
tat», «camaraderia» i «companyonia». 

• La «rexnè», que seria la crítica i l’autocrítica 
(«rexnèdayïn»). 

El significat d’aquestes dues paraules és molt 
profund pel PKK i només es podria entendre to¬ 
talment fent-se membre de l’organització, però 

intentaré fer-ne una aproximació. Tot parteix 
en l’inici d’un compromís col·lectiu a avançar 
conjuntament en aquest procés de canvi in- 
dividual-social; a conèixer-se a un mateix, a 
conèixer-nos; a deconstruir-nos com a individus 
capitalistes i reconstruir-nos com a revoluciona¬ 
ris, és a dir com a persones que desenvolupen una 
nova manera de viure i treballen per tal que més 
gent també la pugui desenvolupar. La «hevalti» i 
la «rexnè» són dos factors indeslligables, ja que la 
crítica té significat i poder a mesura que es vincula 
a un compromís comú, i l’amistat es fa veritable a 
mesura que ens allibera i transforma a través dels 
miralls que ens donen els amics o amigues. Aquests 
dos factors són els que permeten que el projecte 
comú es vagi materialitzant en realitat comuna i al¬ 
hora aquesta el modifiqui i l’enforteixi. 

D’una banda, a mesura que els objectius i el 
compromís que impliquen són clars, les persones 
que decideixen sumar-se a l’organització tenen 
més clar què implica aquesta decisió. Per exemple, 
s’estableix col·lectivament la forma de ser (valors, 
actituds) cap a la que es vol tendir, i la crítica que 
es rep dels companys es recolza en aquests valors 
decidits col·lectivament. 

De l’altra, a mesura que es va avançant en ma¬ 
terialitzar els propòsits comuns, equivocant-se i 
rectificant repetides vegades, es va enfortint la con¬ 
fiança grupal fins al punt de poder treballar sota 
la premissa «totes les decisions són encertades 
d’entrada; si no són encertades, seran criticades i 
rectificades», que és el que permet, portat a gran 
escala, que el PKK i totes les organitzacions que 
formen part del mateix moviment puguin estar 

treballant en tantíssims fronts i territoris paral·le¬ 
lament, tot mantenint la cohesió i la coordinació. 

Cal anotar, però, que perquè això sigui possible 
cal una responsabilització col·lectiva profunda en 
el desenvolupament de lbrganització. Cal superar 
la idea individualista de «això no m’agrada, me’n 
vaig» (que les companyes kurdes critiquen molt de 
l’activisme occidental) per la de «això no m’agra¬ 
da, és la meva responsabilitat canviar-ho, i per tant 
ho criticaré davant els meus companys i treballa¬ 
ré per obrir possibilitats de corregir-ho». De nou, 
això ens convida a la reflexió: quants cops han apa¬ 
regut i apareixen veus dins nostre que ens parlen 
en aquests termes? Des de quines concepcions de 
llibertat i de responsabilitat revolucionària els hi 
donem via lliure? 

Altres conceptes relacionats amb això són l’es¬ 
forç i l auto-disciplina 2 . En paraules d’una militant 
del PKK, la tasca revolucionària ha de «connectar 
l’esforç amb la vida, de manera que sigui quelcom 
que la gent fem amb alegria». I això no és quel¬ 
com que sorgeixi espontàniament -en particular a 
persones que com nosaltres han crescut envoltats 
de valors individualistes i hedonistes- sinó que cal 
entrenar-ho, i per entrenar-ho cal auto-disciplina. 
Em refereixo aquí en primer lloc a l’auto-discipli- 
na personal, com a capacitat de perseverar en unes 
pautes de treball que vencin les tendències pròpies 
a l’acomodament, així com al conjunt de pràctiques 
que es poden establir col·lectivament per afavo- 

2. No només des del marxisme s’ha parlat de la 

disciplina revolucionària. També des d’experiències lliber¬ 
tàries com el moviment makhnovista s’ha plantejat la qües¬ 
tió: http://www.nestormakbno.info/spanish/sobdis.htm 

rir aquest treball. Novament això topa amb el que 
dèiem més amunt, de l’individualisme i la «llibertat 
individual». 

Tornant al nostre territori, un dels problemes 
més greus que sovint estem patint les persones que 
ens plantegem lluitar per la revolució és que la nos¬ 
tra acció no acaba sent sostenible, i ens «cremem» 
de formes molt diverses... hi ha qui es deprimeix i 
s’aparta de la lluita, però hi ha també qui renuncia 
a la radicalitat, qui s’acomoda en els seus «ghettos», 
qui es torna progressivament autoritari o amargat.... 

Contràriament al que sembla, l’auto-discipli- 
na és quelcom que ens pot ajudar a no cremar-nos 
perquè, alhora que ens permet ser efectius i per tant 
tenir petites victòries, també ens permet establir 
unes pràctiques quotidianes que ens donen estabi¬ 
litat, tant de cara a no «flipar-nos» en els moments 
d’èxits o il·lusió com per no ensorrar-nos en els mo¬ 
ments de decepció o fracàs. Un altre factor que ens 
dóna estabilitat és l’espiritualitat: creure profunda¬ 
ment en quelcom que va més enllà de nosaltres ens 
acompanya i ens dóna força per no defallir. 

Prengui la forma que prengui en cada persona, 
tota espiritualitat requereix ser alimentada quotidia¬ 
nament, mitjançant rituals individuals i col·lectius, 
i per això també serveix l’auto-disciplina. Així es fa 
també en el PKK, en particular a les muntanyes, on 
la quotidianitat està farcida de rituals i moments 
que alimenten aquesta espiritualitat: recordatori 
dels companys caiguts, reflexions col·lectives sobre 
el procés revolucionari, petita valoració col·lectiva 
de com ha transcorregut el dia (Tek-Mil), la pròpia 

vida a les muntanyes i l’adoració de la natura inspi¬ 
rada en l’espiritualitat Aleví 3 , etc.. 

Havent parlat ja de la capa més bàsica, podem 
passar a com s’ha anat traduint això a la pràctica 
en el desenvolupament del PKK i el moviment que 
catalitza. He trobat que una manera d’ordenar les 
reflexions era des de les categories societat, orga¬ 
nització (com a pont per superar la bretxa entre 
individu i societat) i individu, però alhora veu¬ 
rem que té els seus problemes perquè la realitat és 
complexa; els diferents nivells es relacionen inten¬ 
sament i en realitat en són un de sol. 


3. L’alevisme és un sistema de creences que hi ha 

qui defensa que és una branca de l’islam i hi ha qui diu que 
no. Destaca per l’adoració a la natura (els seus llocs sagrats 
són paratges com coves, fonts...) i la igualtat entre homes 
i dones. Es practica sobretot a Dersim (Bakur), zona de la 
qual provenen algunes líders destacades de l’organització, 
com Sakine Cansiz. 

La nostra societat i 
la nostra història 


Un encert del PKK des del principi, al meu en¬ 
tendre, és donar importància al fet de partir d’un 
anàlisi de com el sistema afecta la psicologia de les 
persones, la societat i la vida en general, així com 
una narrativa històrica de com s’hi ha arribat. En¬ 
cara que sigui imperfecte, establir una narrativa 
comú i un anàlisi de la problemàtica a la qual volem 
fer front ajuda a avançar en una direcció concreta, 
i després ja depèn de la capacitat que s’hagi desen¬ 
volupat de fer autocrítica que es podran veure els 
encerts i els errors, i es podrà rectificar. 

En el cas del PKK, en la seva fundació, en plena 
guerra freda, es parteix de les tesis marxistes-leni¬ 
nistes i maoistes, com tantes altres organitzacions 
guerrilleres en aquella època, animades per l’esperit 
de Che Guevara i companyia, i el d’altres lluites 
d’aquells moments. Aquest fet es pot considerar 
un error inicial d’agafar el que en aquell moment 
semblava més exitós sense fer-ne un anàlisis prou 
profund, fet que els va portar a nombroses atrocitats 
(alta jerarquització, purgues internes, pressió sobre 
la població de les zones kurdes, etc) i problemes, 
però el cas és que l’organització es va començar a 

desenvolupar fent ús d’aquest paradigma. Tanma¬ 
teix, la importància donada a la crítica i autocrítica 
des del principi, així com l’acció clarivident del 
moviment de dones (que es tractarà més enda¬ 
vant) i dels dos principals líders (Sakine Cansiz i 
Ocalan), van permetre superar aquestes contradic¬ 
cions. Quan la pràctica va mostrar que la narrativa 
marxista-leninista els estava conduint a un carreró 
sense sortida, la organització es va obrir a actua¬ 
litzar l’anàlisi i la cosmovisió de partida amb el 
coneixement pràctic que havien anat obtenint, i ho 
va poder realitzar abans d’arribar a l’estancament. 

En aquest procés, el PKK s’adona que per dur a 
terme la revolució els cal d’entrada una revolució en 
la forma d’analitzar la societat. Cal trencar amb el 
positivisme científic que impregna les ciències so¬ 
cials (i per tant també amb el marxisme, que comet 
aquest greu error de base) i establir una nova cièn¬ 
cia, que no caigui en la diferenciació entre subjecte 
(el que estudia) i objecte (la societat, en aquest cas); 
que no pretengui ser imparcial davant la domina¬ 
ció, sinó que prengui part a favor dels pobles. A 
diferència de la ciència fomentada i tutelada pels 
Estats, la forma de coneixement que edifica aquest 
nou paradigma és produïda pels propis pobles. Es 
en essència un acte en què la societat-comunitat 
busca conèixer-se a sí mateixa: la seva història, les 
seves cultures, les seves llengües i les cosmovisions 
que amaguen, les seves mitologies... No sorprèn 
doncs que la frase més repetida a les acadèmies de 
Rojava sigui «coneix-te a tu mateix!» de Sòcrates. 

Aquesta nova perspectiva de coneixement (o 
Règim de la Veritat, com diuen ells) suposa distan- 
ciar-se del marxisme (que parteix de la base errònia 

del positivisme) i permet, conjugant la pràctica 
revolucionària del PKK amb l’estudi de la història 
i cultura, així com les síntesis teòriques d’alguns 
líders com Ocalan, una narrativa més oberta i ra¬ 
dical al mateix temps, que es podria resumir en els 
següents punts: 

• Fa 5.000 anys les societats humanes vivien en 
el que anomenen «Civaka XWGZayí» (5000 anys 
que representen menys de l’l% del temps total 
que fa que habitem la terra). Ho poso en kurd 
perquè la traducció d’aquest terme no és exacta 
i cal explicar-la: «0 vak» és societat, i «XWGzayi» 
es tradueix per «natural», però al mateix temps 
ve de «xwe» (un mateix) i «zayín» (parir), és 
a dir que es pot parir a sí mateix 4 , que es re¬ 
produeix i no s’estanca... com veiem, si traduïm 
directament per «societat natural» ens perdem 
un matís important, i sembla que estiguin re¬ 
corrent a l’essencialisme. En canvi, el que es 
tracta és de ressaltar que la vida en aquestes 
societats no degenerava per dinàmiques de 
dominació entre persones i tribus, no hi havia 
guerres, i les comunitats humanes eren la base 
d’una vida integrada en la natura i on les dones 
complien un paper tant o més important que 
els homes, pel fet de ser les que pareixen i, per 
tant, permetre la continuïtat de la societat. 

• Apareix, a Mesopotàmia (i posteriorment a 
altres indrets), una nova manera d’entendre la 
vida: l’Estat, el patriarcat i la mentalitat domi- 


4. Potser la traducció més correcta seria quelcom 

semblant a “societat autònoma”. 

nadora. Alguns homes van poder separar-se 
suficientment de les seves comunitats com 
per deslligar el benefici personal del benefici 
comunitari, trair la seva societat i aconseguir 
força per dominar-la. Partint d’aquest fet, la 
Civilització Estatal (o estatal-patriarcal-ca- 
pitalista, per ser més precís) s’ha comportat 
com un càncer de la societat. S’han enfrontat 
persones i pobles els uns contra els altres, els 
vincles comunitaris s’han anat degradant, s’han 
fet guerres per dominar i estendre el model per 
tot el món, les persones s’han anat separant les 
unes de les altres i de la natura, la dona ha que¬ 
dat relegada a un paper secundari en la His¬ 
tòria... fins arribar a l’extrem actual, el mode de 
vida capitalista, en que «vivim» d’esquenes al 
passat i a la vida, en un «ara» immediat (en el 
qual tampoc som presents), incapaços d’orga¬ 
nitzar la societat-comunitat. 

Però els valors i cosmovisió de la «civaka xwe- 
zayí» no s’esborren així com així, doncs con¬ 
necten amb la natura social de la humanitat i 
han estat consolidats durant molts anys. Les 
cultures d’arreu del món han restat impreg¬ 
nades d’aquests valors, malgrat la Civilització 
Estatal hagi anat desenvolupant mètodes per 
soscavar-les. 

A més, front a aquest càncer social les comu¬ 
nitats no s’han quedat de braços creuats, sinó 
que han buscat defensar-se. Es així com s’en- 

tén la «Civilització Democràtica » 5 (o demo- 
cràtica-comunitària), com les respostes de les 
comunitats, els valors de les quals perviuen de 
moltes maneres en les persones i no podran 
ser esborrades, front al desenvolupament de la 
Civilització Estatal, buscant construir una for¬ 
ma de vida en la línia de la «civaka xwezayí», 
on a més a més les comunitats mantinguin a 
ratlla el càncer de la dominació. Podem enten¬ 
dre la història de la humanitat des de llavors 
com la lluita entre les dues civilitzacions per 

5. Tant la paraula catalana “civilització” com la kur¬ 
da “çaristaní” provenen de les respectives paraules de “ciu¬ 
tat”. Això em planteja certs problemes a l’hora de parlar 
de defensar i construir la “Civilització Democràtica”. Per 
començar, s’hauria de revisar el quen entenem per ciutats. 
En tot cas, està clar que no es fa referència aquí a les me¬ 
tròpolis actuals, que no tindrien sentit en tal civilització, 
sinó en assentaments d’una mida molt menor i integrats 
al territori. Tinc cert recel a parlar del model de vida que 
vull defensar i construir com quelcom relacionat amb la 
paraula “ciutat”, però alhora m’agrada el terme “civilització” 
perquè crec que avarca tots els camps de la vida i la forma 
d’organitzar-los, i per tant posa sobre la taula la gran pro¬ 
funditat del canvi revolucionari. També sóc conscient de 
que no és el mateix utilitzar la paraula “democràcia” en el 
context de l’Orient Mitjà que aquí, on pesen bastant més 
les contradiccions de l’origen atenenc (esclavisme, patriar¬ 
cat fort...) i de la seva utilització fraudulenta per part dels 
Estats. Per tot això, al llarg del text utilitzaré “Civilització 
Democràtica”, entre cometes. Si bé crec que és necessa¬ 
ri trobar expressions que sintetitzin el model de vida que 
volem construir (allò que fa possible “un món on càpiguen 
tots els mons”), crec que ara mateix, en el punt en el que 
estem, decantar-me aquí per una opció comportaria tancar 
més portes de les que obriria. Així doncs, simplement dir 
que tenim la feina d’anar-ho definint en els propers anys 

l’hegemonia. Si be és obvi que en general ha 
guanyat l’estatal, la «Civilització Democràti¬ 
ca» s’ha anat desenvolupant a l’ombra i ha anat 
demostrant que era viva a través de multitud 
de revoltes populars. El PKK vol ser un agent 
transformador a favor d’aquesta «Civilització 
Democràtica», buscant començar pel Kurdis- 
tan i que la revolta es vagi estenent per tots 
els pobles i persones. El model del Confedera- 
lisme Democràtic (que a partir d’ara abreviaré 
com «CD») és la seva proposta per concretar 
aquest treball. 

Gràcies a aquesta perspectiva, el PKK s’ha re¬ 
conciliat amb la cultura i tradició kurda 6 (abans 
atacada des de tesis marxistes-leninistes), sabent 
veure el que hi perviu de la «Civaka XWGZayí», que 
és bastant. Per les característiques muntanyoses del 
seu país i per la petjada que hi han deixat algu¬ 
nes grans personalitats com Zaratustra, la cultura 
kurda ha pogut mantenir una cosmovisió i uns va¬ 
lors altament comunitaristes, alhora que ha anat 
integrant molt endins una component important 
de resistència a la Civilització Estatal. A destacar: 

• La família kurda, que sol ser força extensa, 
és un reducte d’esperit comunitari, un nucli 

6. Cal aclarir que per cultura i tradició kurda no en¬ 

tenem res monolític ni aïllat, sinó un conjunt de coneixe¬ 
ments i visions que venen dels avantpassats que habiten 
les muntanyes Taurus i Zagros, que varia molt segons el 
lloc (fins al punt que hi ha quatre dialectes diferents de la 
llengua, que quasi no s’entenen entre ells) i que ha sigut 
influït per moltes cultures de l’entorn, però que manté uns 
elements diferencials que fan sentir kurds a uns 40 milions 
de persones. 

de confiança i d’esperit crític front a l’avenç 
dels estats, capaç de pensar per ell mateix i 
de reproduir-se. L’ajuda mútua entre membres 
d’una mateixa família es considera molt im¬ 
portant. 

Les relacions de veïnatge, particularment als 
pobles, estan també molt basades en el suport 
mutu, fins al punt que moltes de les necessitats 
són cobertes de forma força espontània a través 
del regal o ajuda dels veïns. 

La hospitalitat també és molt forta. Tota casa 
sol tenir un bon munt de matalassos i mantes 
de més per tal de que les nombroses visites que 
tenen es puguin quedar a dormir, per exemple. 
Un fet que posa això de manifest a nivell po- 
blacional és que a Kobane no hi havia hagut 
mai cap hotel fins fa un any quan, atrets per la 
reconstrucció de la ciutat, nombrosos periodis¬ 
tes d’arreu han visitat la ciutat. 

Com a conseqüència de les múltiples massa- 
cres que ha patit per part de diferents estats, hi 
ha molta consciència de com de pervers pot ser 
l’Estat. Per posar-ne un exemple, quan la poli¬ 
cia turca intenta entrar a algun barri de Bakur 
els nens corren cridant «l’Estat, l’Estat!». 

El rol de la dona, en particular dins de la llar, 
és de força autoritat en el bon sentit de la pa¬ 
raula. Malgrat l’avenç del patriarcat a l’Orient 
Mitjà, els signes de la veneració de la dona i de 
la fertilitat que encarna són presents arreu de 
la cultura kurda. Per exemple, s’utilitza la ma- 

teixa paraula (amb diferent accentuació, «jin» i 
«jín») per «dona» que per «vida». 

• La relació amb la natura ocupa també un espai 
important dins la cosmovisió. En particular, les 
zones on es practica l’Alevisme són les que més 
han mantingut una concepció de societat ne¬ 
cessàriament integrada a la natura, i s’hi entén 
la religió com una forma de recordar aquesta 
unió. Per aquesta raó els seus llocs de culte so¬ 
len ser fonts d’aigua, coves o altres elements 
naturals. A banda, la consideració de les mun¬ 
tanyes com a quelcom sagrat i protector està 
estesa per tot el Kurdistan. 

A l’hora d’aprendre de les idees que he expo¬ 
sat en aquest capítol de cara al context català, crec 
que no es tracta de traslladar intacta la narrativa 
del PKK, sinó de construir una narrativa pròpia, 
indagant més a fons en la història dels pobles des 
de la seva perspectiva i rebutjant la història dels 
vencedors, que en general és la que ens arriba. C OITI 
han estat colonitzades les cultures que han habitat a la 
nostra terra? Com han estat destruïdes les pràctiques 
comunitàries dels nostres avantpassats? En aquest 
sentit hi ha fils força accessibles per estirar, com per 
exemple les pràctiques de «consell obert» a molts 
pobles i viles, el torna-llom... la propietat comunal, 
que encara avui existeix a alguns llocs com Giscla¬ 
reny... 

El poc que s’ha esbrinat fins ara, tanmateix, crec 
que és suficient per confirmar amb un exemple més 
la concepció de xoc entre dues maneres d’entendre 
la vida, que podem anomenar «Civilització Estatal» 
i «Civilització Democràtica», com fan allí, o d’altres 

maneres: Dominació i Suport Mutu, Autonomia i 
Heteronomia, Estat i Comunitat.... El que crec que 
és important aquí és que si totes aquelles persones i 
organitzacions que des d’una banda o una altra llui¬ 
tem contra l’opressió en les seves distintes formes 
entenguéssim el que fem com quelcom vinculat a 
un posicionament a favor del Suport Mutu i la Co¬ 
munitat davant d’aquest xoc, això faria possible una 
confluència real i radical de les nostres energies. 
Superar tots els nostres «ismes» i etiquetes, fer- 
ne síntesi a través d’un projecte integral com han 
fet els kurds amb el CD... Somio massa? Sí i no. 
D’alguna manera aquest procés ja s’està fent a poc a 
poc, però considero que certes nocions del CD ens 
poden ajudar molt a avançar-hi. 

Finalment, una noció que també caldria des¬ 
envolupar és la de guerra. La Civilització Estatal 
és essencialment guerra contra la societat, que no 
només es manifesta a través de les armes (els kurds 
parlen també de la influència generacional, la pro¬ 
paganda, l’economia, la cultura de masses i la pressió 
psicològica-social com a mecanismes de guerra), 
encara que en última instància els cossos repressius 
siguin els que mantenen el poder. A cada segon, 
sota l’hegemonia de la Civilització Estatal, les 
persones, les comunitats i les societats estem sent 
agredides de múltiples maneres, front a les quals o 
ens defensem o acabarem perdent la vida, perdent 
la llibertat. Si som conscients d’això, viurem més la 
importància de comprometre’ns en l’autodefensa 7 - 

7. El moviment de CD parla d’autodefensa en un 
sentit molt ampli, que integra totes les vessants de la vida 
agredides per la Civilització Estatal (és a dir totes), i no 
només la militar. Així, els recursos d’autogestió col·lectiva, 

de nosaltres mateixes i per tant de la nostra societat 
estarem més a l’aguait front a les trampes i cants 
de sirena d’aquesta civilització, així com serem més 
comprensius front als errors que companys come¬ 
ten en el camí. 


les xarxes de suport mutu o les organitzacions locals de 
dones serien exemples de pràctiques amb una forta com¬ 
ponent d’autodefensa popular. 

Organització 

El PKK com a catalitzador del 
moviment revolucionari a Kurdistan 


Tant sota el primer paradigma com sota el 
segon, el PKK ha buscat sempre ser un agent cata¬ 
litzador del procés revolucionari que comença pel 
Kurdistan, com ja s’ha dit. En aquest capítol inten¬ 
taré explicar els elements clau que li han permès 
ser això a la pràctica, tal i com ho vam percebre i 
entendre en la nostra estada. 

Un primer element clau en aquest èxit va ser 
atendre adequadament la necessitat de tenir una 
certa capacitat d’autodefensa, i en particular de la 
necessitat d’establir algunes bases, alguns territo¬ 
ris o espais alliberats on poder construir sense la 
presència i control de l’enemic. En aquest sentit, la 
realitat de l’organització confirma la idea de Frantz 
Fanon de que el succés de tot moviment revolucio¬ 
nari depèn de que pugui alliberar territoris. 

El PKK al llarg de la seva història ha tingut bases 
a diversos llocs, algunes temporalment estables 
i d’altres molt condicionades per la clandestini¬ 
tat, però finalment on ha aconseguit materialitzar 
d’una forma estable (no sense esforç i sang) un te¬ 
rritori alliberat ha estat a les muntanyes d’Iraq, a 
la zona de Qandil. Actualment aquest lloc, al que 
la gent vinculada al moviment es refereix simple- 

ment com «les muntanyes», és el «santuari» 8 de la 
organització i del moviment que catalitza. En ell 
es posa en pràctica de la forma més radical la vida 
segons els valors de la «ti vaka XW ezayí», és a dir que 
la utopia que els uneix s’assaja i es transforma en 
realitat. Qandil és doncs com un far, que dóna es¬ 
perança alhora que assenyala un camí proposat als 
pobles del món, construït amb la sang i suor de fills 
d’aquests pobles, en particular dels kurds. A més, en 
relació a aquest epicentre cada persona pot decidir 
quina és la seva forma i el seu grau d’implicar-se al 
moviment: 

Aquelles persones que es plantegen impli- 
car-s’hi més a fons i unir-se a l’organització com 
a quadres, es dirigeixen a les bases de Qandil. Allí 
els esperen un mínim de 3 mesos de formació 
fins a poder unir-se al PKK. Durant aquest temps 
s’entrelliguen la vida comuna amb companys vin¬ 
guts d’arreu, l’autodefensa armada de l’espai, les 
dures condicions climatològiques, l’estricta disci¬ 
plina col·lectiva i individual que requereix la vida 
guerrillera, els coneixements d’història, filosofia, 
sociologia, autodefensa, ciència i demés que l’orga¬ 
nització ha anat integrant durant la seva història en 
la seva particular visió del món... un tot que ajunta 
teoria i practica, realitat tangible i utopia, individu 
i col·lectiu, deconstrucció d’aquelles parts de l’indi- 


8. Santuari vol dir, en essència, lloc amb poders sa- 

nadors. Entenent la Civilització Estatal com a malaltia 
social, com he explicat més amunt, Qandil és un santuari 
en tant que permet a les persones alliberar-se de gran part 
de les influències malaltisses de la Civilització Estatal per 
tal de poder-hi fer front posteriorment des d’una suficient 
fortalesa interior. 

vidu que el limiten i «obertura a estar tota la vida 
aprenent», simplicitat i complexitat... 

Així és com les persones arriben a poder plan- 
tejar-se la decisió de ser quadre del PKK sabent 
exactament què vol dir això, quin compromís i forma 
de vida significa. I hi ha molta gent que decideix, 
o li fan veure els companys, que no està prepara¬ 
da. «No tothom pot ser quadre», diuen, doncs hi ha 
molta gent que prefereix prendre una forma menys 
exigent i menys responsabilitzada d’aportar al mo¬ 
viment, i això no es veu com una humiliació sinó 
com quelcom natural i benvingut. Igual de natural 
es veu, en conseqüència, que hi hagi diferents capes 
de compromís i per tant d’autoritat positiva dins 
el moviment. La gent no s’escolta igual una perso¬ 
na qualsevol que un quadre del PKK, per exemple, 
doncs darrera del quadre hi ha tot aquest treball i 
compromís assenyalat. 

Un aspecte curiós i il·lustratiu de la importàn¬ 
cia i poder de la forma de vida a les muntanyes és 
la interacció de l’organització amb els nombrosos 
agents secrets (principalment turcs) que s’hi han 
intentat infiltrar. Segons ens han explicat, la majo¬ 
ria dels que ho han intentat no ho han aconseguit, 
ja que les condicions durant les formacions són tan 
dures que en general només les persones que s’ho 
creuen profundament són capaces de suportar-ho. 
D’altra banda, comenten que dels que aconse¬ 
gueixen entrar la majoria acaben fent-se pro-PKK, 
convençuts per la realitat que ha construït aquella 
gent que abans consideraven enemics. 

Assenyalo de passada un principi essencial i 
transversal crec jo en la forma d’actuar actual del 
PKK, que ha estat una de les incorporacions bàsiques 

a la ideologia amb el canvi de paradigma: la «Ci¬ 
vilització Democràtica» no es pot imposar, seria 
el més gran dels contrasentits; s’ha de començar a 
construir i defensar com una realitat i deixar que 
les persones, a mesura que la van coneixent en tota 
la seva profunditat, puguin sentir-se atrets i inspi¬ 
rats per la bellesa del que és capaç de crear, i s’hi 
aproximin afrontant de tot cor els reptes personals 
que això comporta. La realitat compartida que en 
resulta és el cor de la Revolució. Una quadre, citant 
a Apo, ho deia així: 

«no és que nosaltres [el pkk] solsvulguem crear una nova 
SOCietat, es tracta de reunir-se i ajudar aquella llavor 
d’ajuda mútua que hi ha en cadascú. Esa dir, queia SO¬ 
Cietat s'auto-crei, s'auto-qüestioni, s'auto-produeixi, s'au- 
togesti on i...» 

En consonància amb això, la «formació » 9 - pa¬ 
raula que a Occident sovint associem amb un rentat 
de cervell - allí s’entén en essència com un procés 
de «conèixer-se a un mateix». D’una banda això vol 
dir conèixer la pròpia història, la pròpia societat on 
s’ha crescut, entendre com es traslladen les seves 
característiques a la pròpia persona... i així enten¬ 
dre millor perquè a vegades actuem com actuem, 
fet que ens obre portes a poder ser com realment 
volem ser. De l’altra, es tracta d’assajar aquesta nova 
manera de ser i de viure, tant a nivell social-comu- 
nitari com personal (que són indeslligables). La 
formació s’entrellaça amb la vida social i personal, 
doncs no hi ha teoria sense pràctica i viceversa. Per 
això, en les formacions, la convivència entre les per¬ 
sones que hi participen ocupa un paper central, i 


9. 


En kurd “perwerdè”, que també vol dir “educació”. 

en general tota la reflexió que s’hi fa parteix de les 
realitats socials democràtiques (i les vivències de les 
persones en elles) que s’estan desenvolupant, alhora 
que busca nodrir-les. Mes endavant explicaré el cas 
concret de les acadèmies de Rojava, que ho il·lus¬ 
tren força. 

Veiem doncs com la potent realitat construïda 
al santuari de Qandil permet un context especial 
on les persones que volen unir-se al PKK poden 
aprofundir molt en la seva personalitat per de-cons- 
truir-se (alliberar-se d’egocentrismes, inseguretats, 
desconfiances...) i reconstruir-se segons aquells va¬ 
lors que estan en consonància amb la «Civilització 
Democràtica» i que alhora els fan més lliures. Grà¬ 
cies a això, un primer punt fort bàsic del PKK com a 
organització és la profunda qualitat ètica i fortalesa 
interior dels seus membres, que permet una actitud 
exemplar i sana admirada allí on van. 

A les terres catalanes actualment, evident¬ 
ment no estem en condicions d’establir un Qandil, 
però igualment s’escau preguntar-se com podríem 
avançar en la construcció de «santuaris» o «espais 
alliberats» del moviment que volem crear. A l’ul- 
tim capítol d’aquest article, a mode d’obrir portes 
al treball i al debat, apuntaré algunes idees que en 
el viatge i post-viatge han sortit, de cara a això en 
particular, i a aprendre del moviment del CD en ge¬ 
neral. 

El segon encert clau del PKK segons com jo ho 
he entès és la voluntat ferma de conèixer a fons 
la societat i els problemes que la afecten. Això 
en realitat - tot i que ho expliqui així perquè m’és 
més fàcil- és un factor indeslligable del primer fac¬ 
tor, perquè com he dit cada persona porta a dins 

la societat on ha nascut alhora que en forma part, 
i «conèixer-se a un mateix» és indeslligable de 
conèixer la pròpia societat. 

Abans d’explicar com això s’ha dut a la pràctica 
fora de Qandil i les altres bases, vull retornar sobre 
el principi de no imposar la «Civilització Democrà¬ 
tica». Seguint aquest principi, la forma d’acostar-se 
a les persones diverses que configuren la societat 
ha de ser des de l’empatia i la proposta, evitant ac¬ 
tituds que ens separin i/o que puguin fer que les 
persones enlloc d’obrir-se ens donin la raó per por, 
o es sentin jutjades negativament i es rebotin. Fins 
i tot amb aquelles persones que, per comoditat o 
resistència a renunciar a aparents privilegis, es mos¬ 
trin en contra de la nostra proposta de societat cal 
tenir una actitud tolerant, que mai tanqui portes a 
una entesa en un futur, doncs la voluntat comuna 
entre totes les persones és essencial perquè puguin 
viure de forma democràtica i amb uns altres valors. 
Això òbviament no vol dir una actitud tova i absent 
de crítica, sinó deixar espai i temps per crear els 
elements per poder-se comunicar des de la frater¬ 
nitat, i poder obrir a cada persona vies factibles de 
millora. 

Com que totes les persones, incloses les més 
poderoses i dominadores, estan atrapades d’una 
manera o d’una altra en la malaltia social de la Ci¬ 
vilització Estatal, cal en primer lloc posar molta 
energia en «entendre-les i acceptar-ne l’ètica». 
Entendre com s’entrellacen els problemes que oca¬ 
siona el sistema amb les seves vides, i com això 
condiciona la seva forma d’actuar. A mesura que 
això passa apareixen punts de trobada, a través dels 
diversos dolors que les persones sofreixen degut a 

la malaltia social. D’aquesta manera s’evita caure en 
el que un vell quadre definia com «ser com aquelles 
organitzacions que queden lluny de la gent perquè 
no accepten la gent». Recordo que un altre quadre 
un dia em va preguntar de bones a primeres: «què 
tal el futbol a Catalunya?» Desconcertat, jo li vaig 
dir alguna cosa així com «no m’interessa, hi ha al¬ 
tres temes que em preocupen molt més». Somrient, 
ell va respondre «no és el futbol un fenomen de la 
vostra societat? No mou milions de persones? Com 
podeu pretendre canviar les coses allí si no us inte¬ 
ressa el futbol (i entendre què és el que mou)?» 

En consonància amb això, el PKK ha dut a terme 
des de fa anys (i en particular a partir del canvi de 
paradigma) una immensa tasca de connexió amb 
la societat en la seva diversitat. Un gran nombre 
de quadres de l’organització s’han dedicat a moure’s 
per tots els racons del Kurdistan i més enllà, picant 
a les portes de les famílies, xerrant amb ells i esta- 
blint-hi llaços. Vam tenir la sort de poder-ne xerrar 
detalladament amb un quadre del 1981 de Kobane, 
que ens va explicar la feina en aquesta ciutat: 

A principis dels vuitanta un petit grup de quadres 
va començar a actuar molt secretament. Movent-se 
individualment, picaven les portes de les famílies i 
de tant en tant alguna d’elles s’obria, normalment 
oferint prendre un te, com diu la costum local. Co¬ 
mençaven xerrant de com era la vida allí a Kobane, 
de quins problemes tenien... Les visites es repetien 
i poc a poc la família anava coneixent i entenent el 
quadre (la seva ètica i disciplina, perquè estava allí, 
la lluita que el PKK estava desenvolupant...) alhora 
que el quadre també anava entenent la família (com 
patien la Civilització Estatal, com es tacava la fa- 

mília amb la dominació patriarcal, quines forces de 
suport mutu hi romanien internament...)- S’establia 
un vincle entre ells. Sovint, algun dels fills o filles de 
la família, atrets per l’actitud i la vida de rebel·lió i 
llibertat dels quadres, decidien que elles també vo¬ 
lien ser això i se’n anaven a les bases del PKK per 
unir-s’hi. D’altra banda, els quadres traslladaven 
els coneixements socials que així feien a diferents 
àmbits del PKK, fent-ne síntesis, que després s’in¬ 
corporaven a la saviesa de l’organització. D’aquesta 
manera, la família cada cop formava més part del 
PKK, i el PKK estava més arrelat en les seves realitats 
locals, i les entenia millor. 

Cal destacar, a més, com les famílies kurdes, 
com a nucli on la «0 V aka XWGZayí» pervivia amb 
força, amb el pas del temps s’anaren configurant 
com a grups d’afinitat clandestins repartits pel 
territori i intensament lligats amb el PKK. Això a 
Rojava seria clau després, per aprofitar l’oportunitat 
revolucionària l’any 2011, com veurem més enda¬ 
vant. També ens convida a reflexionar sobre quins 
nuclis fèrtils per la llavor revolucionària, anàlo¬ 
gament a les famílies kurdes, podríem trobar a la 
societat catalana. 

La immensa feina de porta-a-porta i auto-co- 
neixement social realitzada pel PKK durant tant de 
temps ha anat donant els seus fruits: conèixer en 
molta profunditat les dinàmiques de la Civilització 
Estatal (i com aquestes limiten a les persones, que és 
el primer pas per poder obrir vies de sortida) i saber 
connectar amb les diferents persones que viuen en 
ella, alhora que permet que la base social de l’orga¬ 
nització creixi en compenetració amb aquesta. Tot 
plegat inevitablement ens va fer reflexionar sobre lo 

molt que ens falta a les persones revolucionàries de 
Catalunya entendre la nostra societat, i ens convida 
a apuntar algunes línies de treball en aquesta direc¬ 
ció, com també intentaré fer al final. 

Si finalment ajuntem aquest factor proximitat 
a l’anterior factor de qualitat ètica provinent d’una 
pràctica revolucionària, tenim essencialment l’ex¬ 
plicació de la immensa fortalesa del PKK: és capaç 
de travessar des dels nivells socials més amplis fins 
a l’interior de les persones, connectant i sinergit- 
zant així un nucli dur de persones molt preparades 
i compromeses -d’uns 12.000 quadres actualment- 
amb una base social molt àmplia (podríem estimar 
que avui en dia uns 20 o 30 milions de persones 
són simpatitzants directament del moviment, i no 
només kurdes sinó de moltes altres cultures) i en 
procés de radicalització. No és estrany que davant 
això la por canvii de bàndol i els estats de la regió 
facin tot el possible per tal d’intentar parar un mo¬ 
viment que es sap imparable. Les cruels matances 
que darrerament hi ha hagut a Turquia, Síria i Iraq 
tenen molt a veure amb aquest fet, si be es troben 
relacionades també amb altres factors estratègics. 

Persona - el quadre del PKK com a 
«reberver» de la revolució democràtica 


Vaig a centrar-me ara en la figura dels qua¬ 
dres del PKK, per intentar esclarir una mica quin 
paper juguen en el moviment. Partint del punt 
anterior, tenim unes 12.000 persones profunda¬ 
ment auto-formades en els diferents àmbits del 
projecte revolucionari democràtic: coneixements 
militars, ètica i espiritualitat revolucionària (sentir 
la «utopia» des de la pròpia experiència de viure-la 
i portar-la amb tu), coneixement de la societat de 
lorient mitjà, coneixements del medi natural, ex¬ 
periència en convivència i treball en equip entre 
persones diverses... 

Milers d’elles, disseminades pel Kurdistan i 
més enllà, es mostren exemplars en la seva actitud 
ètica, irradien un nou món també a través de la seva 
forma de vestir, d’estar, de comportar-se. Al mateix 
temps, solen tenir una alta capacitat de connectar 
amb la gent, doncs accepten i s’adapten a les cos¬ 
tums i el context. 

La seva actitud va més enllà del «faig això per¬ 
què és coherent amb la societat que volem construir, 
perquè en dita societat així es faria», canviant-ho 
per «faig això perquè és l’actitud que més ens ajuda 
a avançar cap a la societat que volem construir». 
Això no vol dir abandonar l’ètica sinó acompan- 

yar-la de l’estètica 10 : la manera en que s’expressa 
una idea condiciona com aquesta és entesa per les 
altres persones. Un exemple per explicar-ho: quan 
a l’estiu a l’Orient Mitjà fa temperatures de més de 
40 °C, si per ells fos, alleugeririen la seva roba (per 
exemple, portant màniga curta) sense cap mena de 
problema. No obstant, veient que això toparia amb 
les costums locals respecte ensenyar el cos i per tant 
els distanciaria de molta gent, prefereixen mante¬ 
nir la vestimenta llarga i aguantar la calor. Aquest 
fet em va fer reflexionar molt perquè en moltes 
circumstàncies he utilitzat l’argument de que «en 
un món ideal això ho podria fer» per auto-justifi- 
car-me una actitud que fa que certa gent em vegi 
com un marcià, i crec que no sóc l’únic... 

Podem entendre els quadres del PKK com a 
agents propagadors d’un missatge, d’una proposta, 
de la «utopia real» de la «Civilització Democràti¬ 
ca». Per la seva forma de viure i per estar lligats 
al PKK representen una autoritat en el procés re¬ 
volucionari. Em refereixo a autoritat en un sentit 
positiu, quan la gent confia en algú respecte un 
tema perquè ha demostrat saber-ne en ocasions 
anteriors. Sé que tots aquests temes generen reac¬ 
cions adverses, en particular a Occident després de 
tants desastres creats per l’autoritat negativa, però 
el moviment del PKK ens pot ajudar a trobar el punt 
equilibrat en aquesta qüestió, encara que haguem 
d’escarbar una mica. 


10. La forma com entenen el concepte "estètica” dife¬ 
reix molt de com solem entendre’l en la nostra llengua en 
l’actualitat. Per ells, fa referència a laa coherència entre les 
idees i la forma de portar-les 1 pràctica; l’estètic seria la part 
visible de l’ètica. 

Hi ha un terme molt recurrent per parlar de tot 
això en el moviment, que és la «reberverí». Es di¬ 
fícil traduir-lo al català, literalment vol dir «obrir el 
camí», i seria una mescla entre el lideratge positiu o 
l’autoritat positiva, la iniciativa, la responsabilitat, la 
coordinació... Ocalan diu «tant com la dominació 
és anti-societat, la reberverí és el deure pro-socie- 
tat». Es tracta doncs de no restar passius davant el 
desplegament de la Civilització Estatal, d’empèn¬ 
yer la societat a l’autodefensa i a la construcció de 
la «Civilització Democràtica». En una formació 
van utilitzar el següent exemple: així com un sultà 
decideix per tothom i no exposa el que farà, el rol 
d’un quadre és coordinar, obrir possibilitats i pro¬ 
postes. Així, la democràcia es defineix com «xwe 
reberveriya civakí», més o menys «auto-lideratge de 
la societat», i s’entén que l’objectiu principal d’un 
quadre és no ser necessari, perquè la construcció de 
la «Civilització Democràtica» és liderada pel con¬ 
junt de la societat. 

Així, l’autoritat que tenen els quadres és quel¬ 
com que parteix del seu compromís amb la tasca 
revolucionària i juga un paper clau per catalitzar 
el procés revolucionari en la societat. Per exemple, 
poden incidir en les famílies allí on van respecte les 
conductes patriarcals dels homes a la llar, de ma¬ 
nera que aquests puguin més fàcilment obrir-se a 
transformar-les i a la vegada les dones s’empoderin 
(no només a la llar, això també retribueix en la seva 
activitat social). 

El mateix passa amb el cas concret d’Apo, Ab- 
dullah Ocalan, considerat el lider del moviment: 
rep la confiança de la gent en base a la seva trajec¬ 
tòria, i juga el paper d’aglutinador entre les diferents 

capes del moviment i amb els seus principis. Com a 
tants occidentals quan visiten Kurdistan, em sobta¬ 
va enormement que la gent cridés tant la consigna 
de «biji serok Apo», literalment «visca el president 
Apo», o que hi haguessin fotos d’ell per tot arreu. 
Em sonava a idolatria, i em suscitava imatges ho¬ 
rroroses. Tanmateix, després de preguntar-ho 
repetides vegades i de xerrar-ne amb algunes per¬ 
sones, vaig entendre que: 

• El mateix Apo ha criticat tant com ha pogut 
aquesta denominació de «president», dient que 
ve dels vicis de l’anterior paradigma i que en tot 
cas li haurien de dir «heval» (amic, company) 
o «reber», aquell que fa la «reberverí». Molta 
gent està fent ja aquest canvi però, com tots 
els canvis, no es produeixen d’un dia per l’altre. 

• Connecta amb la gent i simplifica un missatge 
molt més complex, al qual la majoria de gent 
no sap posar-hi paraules, però que es pot trobar 
en els seus llibres, que no són altra cosa que 
una síntesi pràctica de la saviesa que el PKK ha 
anat adquirint al llarg dels anys. Terminològi- 
cament seria més correcte fer clams com «visca 
la Civilització Democràtica», o «visca la vida 
construïda des de les comunitats», però això no 
arribaria a molta gent. «Visca Apo», en canvi 
és un crit simple que uneix tot un moviment, 
des dels quadres fins a les persones que tot just 
comencen a atansar-s’hi. 11 A més, el fet que es 
trobi a la presó des de 1999, sense poder efectiu 


11. L’ús de 1 figura d’un líder com a forma de cohesió 

d’un moviment ha estat duta a terme en casos molt dife- 

sobre el moviment, facilita molt que hi jugui 
un paper simbòlic positiu. 

Per últim, la realitat que s’està construint li 
dóna cada cop més la raó. A Rojava, per exem¬ 
ple, la proposta del CD ha permès a la socie¬ 
tat no caure a les urpes de diversos totalitaris¬ 
mes i il·lusionar-se amb un projecte comú de 
vida. Clamar la seva figura és doncs afirmar 
mitjançant un símbol un camí que la societat 
està recorrent; reconèixer socialment que s’es¬ 
tà avançant cap a la llibertat i celebrar la força 
d’aquest fet. 


rents, com Nestor Makhno, Durruti o el Subcomandante 
Marcos entre d’altres. 

La dona com a principal agent 
de la revolució democràtica 


Com ja s’explica en altres textos en català, l’al¬ 
liberament de la dona és a la base de la proposta 
del CD, i juga un paper capdavanter a la lluita que 
impulsa el PKK. En aquesta part seguiré la premissa 
del moviment del CD de que la crítica sobre l’or¬ 
ganització de les dones ha de venir de les pròpies 
dones. Així doncs, em limitaré a traslladar alguns 
apunts transcrits, que crec que poden ajudar a en¬ 
tendre el moviment de dones del CD, sense fer 
valoracions. Sí que convido, tanmateix, a tothom 
a estudiar i profunditzar sobre les concepcions de 
l’alliberament de la dona en el moviment del CD,ja 
que ens pot aportar molt. 

L’alliberament de la dona és quelcom trans¬ 
versal a tot el que he dit fins ara. Per això cal 
remuntar-nos fins a la «dvaka xwezayï», la societat 
«natural» que he descrit anteriorment. En ella, la 
vida era construïda al voltant de les dones, no en 
el sentit de matriarques dominants, sinó en el sentit 
que elles tenien una autoritat positiva en les comu¬ 
nitats, lligada a la fertilitat i a la relació fill-mare. 
Sense conèixer qui era el seu pare (figura que va 
aparèixer amb el patriarcat), els infants tenien una 

relació especial amb la seva mare pel fet d’haver-les 
parit, però en efecte eren totes les mares juntes 
que s’ajudaven i feien un bloc. Evidentment que hi 
havia relació forta amb oncles i germans, que s’im¬ 
plicaven intensament en la criança dels petits, però 
el conjunt de dones-mares actuava com el sector de 
la societat amb més influència, amb la intel·ligència 
emocional com a força, per tal de protegir la comu¬ 
nitat per les qüestions més importants: racionar el 
menjar perquè durés tot l’any, resoldre els conflictes 
per tal de que hi hagués confiança i suport mutu en 
la comunitat, l’educació dels infants, l’economia, les 
cures... i el que ho engloba tot: que l’amor fos el que 
mogués la vida de la societat. 

Durant milers d’anys defensen que així fou, i 
es recolzen per explicar-ho amb nombroses proves 
històriques com l’absència de guerres i la mitologia 
associada a les deesses de la terra i la fertilitat. No 
obstant, aquesta societat es va començar a trencar 
amb l’aparició del patriarcat. Elles expliquen aquest 
fet com que un determinat grups d’homes dins la 
comunitat van separar-se’n suficientment (proba¬ 
blement en les llargues estones de caça) com per 
desenvolupar una visió conspirativa envers l’autori¬ 
tat femenina i en el fons envers tota la comunitat. 
La revolta d’aquests homes per tal d’establir la 
seva dominació sobre la comunitat desencadenà 
un conflicte irresoluble en les societats entre 
dues formes d’entendre la vida, una que necessi¬ 
ta l’amor entre les persones i l’altra que necessita 
fer créixer la dominació d’unes sobre les altres. 
Seguint la base d’aquesta segona tendència certs 
homes adquiriren especial poder dominador i es 
crearen els primers estats. Es l’inici de la Civilit- 


El quadre del PKK com a «reberver: 


49 


zació Estatal. La història que segueix porta en el 
seu cor un distanciament i conflicte entre el rol de 
l’home i el de la dona: 

• L’home, que degenera i perd les habilitats 
comunitàries més ràpidament, seduït per la 
mentalitat dominadora. Aquesta actitud im¬ 
plica també el predomini per primer cop en la 
Història d’una concepció que divideix el món 
entre subjecte (l’home, en particular els tirans) 
i objecte (la dona, la natura, la societat...), que 
ha contaminat de dominació les bases del co¬ 
neixement i la cosmovisió humana des de lla¬ 
vors fins l’actualitat. 

• La dona, a qui li costa més perdre l’esperit co¬ 
munitari pel rol que té en la «Civaka XWGZayí». 
Aquest rol és el principal obstacle per la cons¬ 
trucció de la Civilització Estatal, de manera 
que aquesta es construeix essencialment en 
oposició a les dones-mares. Això a la pràctica 
significa una repressió més forta cap a les do¬ 
nes, limitant de forma creixent el seu paper a la 
societat al d’un objecte que permet a la Civilit¬ 
zació Estatal reproduir-se i propagar-se. 

Per tot això, el PKK considera que les dones han 
d’ocupar necessàriament un paper a l’avantguarda 
de la revolució democràtica, que és necessàriament 
una revolució de la forma d’entendre la vida i la rea¬ 
litat . 12 Més enllà de dir «la dona ha de participar en 
la política», es tracta de que «la dona ha de canviar 


12. Aquest relat és un breu resum d’una explicació 
més profunda que fan. 

el significat de la política i la vida» 13 . Per a fer-ho, 
és necessari atendre d’entrada el principi d’autode¬ 
fensa i poder d’aquesta manera influir amb força en 
la societat, i és per això que es creen organitzacions 
no-mixtes de dones, paral·leles a les mixtes, en tots 
els àmbits. 

A més, les dones del PKK i entorn estan ca¬ 
pitanejant una revolució en la perspectiva del 
coneixement. Per elles totes les revolucions del 
passat han fracassat perquè van recolzar-se sobre la 
ciència positivista, que es basa en la distinció entre 
subjecte i objecte i per tant en la visió de la vida de 
la Civilització Estatal. Per defensar amb èxit les co¬ 
munitats i la vida basada en elles cal anar més enllà, 
i fer també una revolució en la ciència. Conscients 
de que han de capitanejar aquest procés, han creat 
la Jineoloji, la «ciència» de les dones, o feta des de 
la perspectiva de les dones per a defensar tota la 
societat. Això no vol dir que els homes no contri¬ 
bueixin a crear noves formes de coneixement però, 
anàlogament a la qüestió de les organitzacions 
no-mixtes, per afrontar les arrels patriarcals de la 
Civilització Estatal és necessari que les dones per 
elles mateixes creïn la seva pròpia disciplina, feta 


13. En la visió comunitària la política és l’organitza¬ 
ció de la vida quotidiana, i les dones hi són protagonistes. 
No obstant, aquest significat ha degenerat cap a l’”art de 
governar”, en què una serie delits que es separen de la so¬ 
cietat d’alguna manera declaren “no sabeu com organitzar 
la vida, nosaltres ho farem”. La natura de les dones no ha 
encaixat amb aquesta manera d’entendre la política, doncs 
es desvincula de les relacions i les emocions, i s’ha anat es¬ 
tablint la falsa idea que “la política és cosa d’homes”. 

només per dones, alhora que nodreixen els coneixe¬ 
ments revolucionaris generals. 

Els coneixements generats per aquesta discipli¬ 
na estan en permanent desenvolupament a mesura 
que avança el procés revolucionari a l’Orient Mitjà 
i va abraçant totes les dimensions de la vida, i per 
estudiar-ho en suficient profunditat seria necessari 
com a mínim un altre text com aquest. Em limitaré 
a ressaltar que en comptes de pretendre «parciali¬ 
tat» pren partit a favor de les societats-comunitats, 
i és indeslligable de la pràctica revolucionària per 
defensar-les. 

Poden ser interessants també les aportacions 
que les companyes del PKK fan en relació a l’alli¬ 
berament de la dona a Occident. D’entrada, no 
acaben d’entendre perquè els moviments feminis¬ 
tes occidentals no s’han apropat gaire al moviment 
d’alliberament de la dona de Kurdistan. Destaquen 
que aquest moviment és ple de revolucionàries 
exemplars com Sakine Cansiz, Zilan, Berïtan o 
Arin Mirkan que han estat absolutament determi¬ 
nants en el procés revolucionari, mentre que en tots 
els moviments d’Occident contemporanis trobem 
ben pocs referents femenins d’aquesta talla, i creu¬ 
en que davant d’això les revolucionàries d’Occident 
haurien d’aprofitar l’oportunitat d’aprendre de les 
kurdes, i prendre les seves heroïnes com a referents 
propis. 

Opinen també sobre el feminisme 14 que «és un 
bon pas, però es queda curt, no pot arribar a tota la 

14. Sembla ser que es refereixen principalment al fe¬ 
minisme occidental maajoritari, que és quasi tot el que fins 
ara han pogut llegir per falta de traducció de textos d’altres 
corrents com el feminsime de-colonial, per exemple. 



52 


Aprenguem de la revolució de Rojava 


societat. En comptes d’actuar com a dones (defen¬ 
sant la cosmovisió que encara perviu en nosaltres) 
contra el sistema i el patriarcat busquen actuar com 
els homes contra els homes. Els dos s’han d’allibe¬ 
rar, però junts. A Europa diuen que són lliures, però 
la llibertat no és una qüestió de lleis, és una qüestió 
que comença per la mentalitat», parafrasejant les 
dones de la Yekitiya Star (organització paraigües 
de les dones de Rojava) de Kobane. 

En una formació sobre Jineolojï que van fer a 
l’acadèmia internacional, la quadre afegia dues crí¬ 
tiques concretes als feminismes occidentals: 

• la primera és justament el fet de que moltes 
feministes lluiten per ser part de la política, 
però no han aconseguit ni sembla que sigui un 
objectiu el canviar la concepció de la política, 
concepte que ja he explicat abans. 

• la segona té a veure amb la lluita que s’ha man¬ 
tingut des del feminisme contra la distinció 
entre l’esfera privada i la pública. Les com¬ 
panyes assenyalen que aquesta lluita és encer¬ 
tada, doncs la distinció està feta per permetre 
l’opressió a l’àmbit privat, de forma amaga¬ 
da. També aplaudeixen el reivindicar que «lo 
personal és polític». El problema segons elles, 
però, ve de que les feministes occidentals no 
són capaces amb això de resoldre la distinció, 
perquè si no es relaciona allò privat amb allò 
públic, si només es tracta l’opressió de esfera 
privada sense assenyalar que es relaciona amb 
un sistema d’organització social i una civilitza¬ 
ció basada en la dominació, s’està contribuint 

igualment a fer la distinció. Un exemple que 
ens van posar és que quan hi va haver la ma¬ 
tança de Roboski (en què l’estat turc va matar 
per bombardeig aeri 34 civils kurds) les dones 
del moviment van intentar moure suport in¬ 
ternacional amb les organitzacions feministes 
de Turquia, però les que van contactar van res¬ 
pondre que no, que la seva política no era la 
guerra, que la seva política era sobre l’opressió 
a la família, l’avortament... 

El cas de Rojava, 
un fruït amb llavors 


L’organització d’un moviment popular a les 
zones de majoria kurda de Síria (Rojava) en base 
a aquestes idees que he intentat explicar (i d’altres 
que m’hauré deixat), que porta coent-se des dels 
anys 80, és la clau que ha permès desenvolupar 
autònomament el CD al Nord de Síria, una regió 
d’uns 3 milions de persones i que va creixent a 
mesura que guanya terreny a l’Estat Islàmic. Molt 
s’ha escrit sobre aquesta revolució i la seva història 
particular, com per exemple el capítol «Breu his¬ 
tòria de Rojava» del llibre «La revolució ignorada» 
d’Editorial Descontrol; em limitaré a assenyalar 
alguns aspectes concrets que aporten als objectius 
d’aquest text. 

Com he explicat anteriorment a través de 
l’exemple de Kobane, l’acció del PKK a Rojava va 
començar amb petits grups de quadres, que sigi- 
l·losament van anar establint relació amb algunes 
famílies de la minoria kurda. Si be fins al 1999 l’es¬ 
tat de Síria, per rivalitats amb Turquia, va establir 
petites col·laboracions amb el PKK, permetent-los 
posar-hi algunes bases, reprimia els kurds com a 
minoria ètnica, i en conseqüència l’acció del PKK 

a la societat de Rojava va haver de ser clandestina. 
Així, amb els anys moltes famílies disseminades per 
Rojava van establir una estreta relació amb el PKK, 
i van evolucionar també amb el canvi de paradigma 
cap al CD. 

A partir de l’ultimàtum de Turquia a Síria el 
1999 el règim va passar a una posició d’oposició al 
PKK i la repressió als kurds va augmentar. Davant 
això, molts kurds de Rojava van reaccionar i mal¬ 
grat la repressió van començar a organitzar amb 
força estructures de contrapoder en la línia del CD, 
com comitès de dones o de resolució de conflictes 
veïnals. Es va crear també el PYD el 2003, que va 
guanyar suport ràpidament. Aquest procés va anar 
avançant, localment a través de comitès veïnals i a 
nivell regional a través del PYD, i a partir del 2007 
dins el KCK (organització paraigües pel CD). 

El 2011 va esclatar la «primavera àrab» a Síria i 
el moviment va optar per la tercera via (ni pro-rè- 
gim ni pro-rebel) de seguir desenvolupant el CD. 
No vol dir això que no es mullessin respecte a la 
revolució, sinó tot al contrari: van aprofitar l’opor¬ 
tunitat per declarar l’autonomia d’algunes zones, 
organitzant milícies populars i expulsant-ne els 
soldats governamentals, que van ser enviats pel 
règim a les grans ciutats de Síria, prioritzant evi¬ 
tar la caiguda total. Conscients que hi havien altres 
faccions contrarevolucionàries com els Barzanis- 
tes 15 que haguessin acabat prenent el poder, el PYD 


15. Seguidors de Masoud Barzani, president de la re¬ 
gió del Kurdistn Iraquià(Baçur) des del 2005, que defensa 
un nacionalisme kurd de caire neoliberal, que ha aplicat a 
la regió que domina. Molts kurds de Rojava han vist en 
levolució dels últims anys del Kurdistan Iraquià, gràcies al 

i les famílies de Rojava ja connectades amb el PKK, 
amb el suport i experiència dels seus quadres, van 
prendre el control de la situació per tal de donar 
peu a una nova fase del procés revolucionari: el des- 
mantellament progressiu de les estructures estatals 
i alhora la construcció del model confederal, que 
parteix de les comunitats de veïns, i que suposa en 
primer lloc un procés de formació a molts nivells 
de la societat en els valors democràtics i al mateix 
temps la constitució de comitès veïnals i estructures 
confederals. Aquesta fase encara s’està donant avui 
en dia, tot i que ha avançat molt, i cada cop les co¬ 
munitats estan més empoderades. 

Conscients que el nivell comunitari és la ve¬ 
ritable base del model social a Rojava, quan vam 
aconseguir dominar suficientment la llengua vam 
dedicar diversos dies a conèixer la quotidiani- 
tat d’algunes comunes, en especial dues del barri 
d’Anteriye, a Qamishlo, que eren les que ens que¬ 
daven més a prop d’on vivíem. Anàvem a visitar-les 
cada un o dos dies durant un mes aproximadament, 
i vam establir vincles d’amistat amb algunes de les 
persones que hi participaven activament. Pot ser 
lògic fer aquest exercici, però ens vam trobar que, 
segons sembla, érem els primers internacionals en 
fer-ho, almenys a Qamishlo. És curiós que la major 


petroli i a la col·laboració amb les superpotències occiden¬ 
tals, un atractiu referent de desenvolupament capitalista i 
d’independència de facto. No obstant, aquesta admiració 
ha anat reduint-se a mesura que han arribat a Rojava notí¬ 
cies de l’enorme crisi que ara pateix Baçur, l’abandonament 
dels azidites (dits “yazidites”, que és un terme despectiu) 
de Çengal (Sinjar) a mans de l’Estat Islàmic per part de les 
forces “peçmergà’de Barzani, etc.. 

part dels materials que s’han escrit sobre el fun¬ 
cionament de Rojava s’hagin fet sense parar quasi 
atenció a la quotidianitat de les comunes, atès que 
és ben clar que en el model del CD aquestes són la 
base. 

A mesura que vam anar fent aquest exercici, 
vam anar veient una realitat força diferent de la 
pel·lícula que les nostres ments havien imaginat. 
Jo m’esperava veure multitudinàries assemblees on 
les 200 famílies veïnes que conformen una comuna 
s’han de posar d’acord, però la cosa és més simple: 
en aquests petits barris de cases baixes el suport 
mutu entre els veïns és quelcom bastant normal; 
els veïns, de natural, fan pinya per resoldre els pro¬ 
blemes comuns - i els de l’un, i els de l’altre... - , 
amb especial paper de les dones d’edat avançada. 
Amb tot això, el que fa el CD és formalitzar que 
la vida social es construeixi al voltant d’aquestes 
pràctiques i donar unes pautes per tal que es pugui 
fer de forma organitzada i confederada, per tal de 
poder cobrir també les qüestions que sobrepassen 
l’àmbit local. 

Seguint el procés que s’està donant a nivell 
confederal, a cada comuna s’han establert varies 
comissions temàtiques: gènere, autodefensa, ser¬ 
veis urbans, economia, resolució de conflictes... 
amb aquells veïns i veïnes que s’hi vulguin impli¬ 
car. Els veïns també escullen a través de votacions 
els responsables d’aquestes comissions temàtiques, 
normalment els co-delegats (un home i una dona, 
buscant que siguin d’edats i ètnies diferents per in¬ 
tegrar més diversitat), i també a vegades algunes 
altres tasques tècniques. Evidentment, tots són re- 
vocables si no fan bé la seva feina. Lògicament, qui 

acaba sent escollit com a co-president d’un àmbit 
és algú que té habilitats en el tema o ja hi té un 
recorregut des de fa temps en aquella comunitat. 

Recordo amb especial simpatia l’exemple de la 
Hafisa, escollida co-delegada de resolució de con¬ 
flictes en la seva comuna d’Anteriye. Vam tenir la 
sort de conèixer-la, fer-nos-hi amics i compartir 
quotidianitat, i vam quedar impressionats... quina 
paciència que tenia! A banda, la seva família era 
molt diversa en quant a ideologies i ètnies. Des de 
feia molt de temps, la Hafisa era una persona de 
referència al seu petit barri, a la qual acudien molts 
veïns quan tenien conflictes, per tal de que hi fes 
mediació. Així, veiem com els mecanismes del CD 
reforcen i organitzen el suport mutu que ja es do¬ 
nava entre els veïns que viuen en un mateix barri. 

Val la pena aturar-se en la qüestió de la resolu¬ 
ció de conflictes un moment. La idea bàsica és que 
quan hi ha un conflicte entre dues parts, mai és un 
assumpte només d’aquelles dues parts com si fossin 
aïllables de la resta, sinó que prové i afecta a tota la 
societat (o comunitat) que hi ha al voltant d’aque¬ 
lles dues parts. En conseqüència, la responsabilitat 
de «resoldre» aquell conflicte rau en tota aquesta 
societat-comunitat. 

Per exemple, si dos veïns es barallen perquè un 
dels dos li ha causat danys a l’altre, el problema no 
és només d’aquests dos veïns o de les seves famílies, 
és un problema de tota la comunitat de veïns. De 
manera que és necessari que aquesta posi els mit¬ 
jans per poder arribar a una situació que resolgui el 
conflicte entre membres d’aquella comunitat: que 
alguns veïns facin de mediadors, que es proposin 

solucions, que entre membres de la comunitat es 
reparin els danys que s’han ocasionat... 

Per situacions més complexes, que no s’aconse¬ 
gueixen resoldre a nivell comunitari, es sol recórrer 
al suport de certes estructures de mediació confe- 
derals, formades per veïns d’altres barris i pobles. 
Un exemple real que ens van posar: una dona pren¬ 
yada va ser assassinada per membres masculins de 
la seva família per qüestions d’honor familiar (s’ha¬ 
via quedat prenyada d’un home que la família no 
consentia). Els assassins van donar diners a la mare 
per tal de que no ho denunciés. Davant d’aquesta 
situació, en que els danys són tan greus i la ferida 
comunitària tan profunda, la millor opció que van 
trobar després de reunions amb membres de la co¬ 
munitat va ser: posar els assassins en una formació 
per fer-los adonar del sense-sentit d’aquestes qües¬ 
tions d’honor, i amb els diners que havien donat 
a la mare i el suport de la comunitat van crear en 
el barri una institució de formació contra els crims 
d’honor i li van posar el nom de la dona que havia 
estat assassinada, amb la idea que així ella seguia 
viva d’alguna manera i es posaven elements per¬ 
què no tornés a passar una situació tant espantosa. 
També hi ha nombrosos exemples del tractament 
centrat en la reinserció social - i no en el càstig- 
que reben els presos de guerra a Rojava. 

Com es pot veure, aquest enfoc de resolució 
comunitària del conflicte contrasta de ple amb la 
mentalitat de la dominació (estatal-capitalista-pa- 
triarcal). De fet, en paraules d’una de les persones 
més implicades en el tema a Rojava «l’Estat no 
vol resoldre el problema, perquè si no hi ha pro¬ 
blemes no té poder». Veiem també com la idea de 

comunitat com a base del model social implica una 
co-responsabilització de totes les persones que la 
integren per tal que aquesta tiri endavant. Això 
inclou també que, per l’interès comú de pau comu¬ 
nitària, cal fer tot el possible per integrar totes les 
parts del conflicte en la comunitat, encara que els 
danys que li hagin ocasionat siguin alts. Si pel con¬ 
trari la comunitat es deixa emportar per l’odi i deixa 
el conflicte sense resoldre, es crearà una divisió que 
acabarà perjudicant-los a tots. Resoldre el conflicte 
és doncs necessitat compartida de tots els membres 
de la comunitat, tot i que òbviament no sempre es 
pot (per manca de cultura democràtica) i a vegades 
davant certes situacions s’ha d’arribar a solucions 
més dràstiques, com expulsar algú d’un barri. 

Això ens enllaça amb el principi bàsic de cons¬ 
trucció de la vida lliure comunitària no des de la 
imposició, sinó des de la realitat construïda i el 
contagi, que he explicat al capítol 4. Podem veure 
aquest principi aplicat per tot arreu de la revolució 
de Rojava. En particular és destacable la permissi- 
vitat que hi ha envers els sectors més oposats a la 
revolució com ara els barzanistes, o els terratinents. 
En comptes d’imposar-los el model democràtic 
confederal, col·lectivitzar les seves terres i propie¬ 
tats, etc., elTev-Dem els dóna veu i deixa que vagin 
fent. D’aquesta manera, en comptes d’alimentar el 
conflicte i la formació d’un moviment contra-revo- 
lucionari, es deixa la porta oberta a que s’integrin 
en les estructures comunitàries, amb la idea que poc 
a poc es vagin desinflant els arguments contra-re- 
volucionaris i vagin veient que els val molt més la 
pena sumar-s’hi. 

Recordo diverses converses entre veïns pro-CD 
i veïns barzanistes: resultava pels últims impossi¬ 
ble defensar una mica consistentment la postura de 
Barzani, quan el seu model neoliberal ara està fent 
fallida, quan a més participa activament en l’embar- 
gament de la mà de Turquia, quan al mateix temps 
és tant clar que l’auto-organització popular ha estat 
l’únic que ha permès que l’Estat Islàmic no entrés 
ni a Rojava ni a Çengal... També els resultava molt 
difícil justificar la seva no participació en les estruc¬ 
tures democràtiques comunitàries, i varies vegades 
van acabar admetent que rebien pressions familiars 
(particularment les dones) per no anar-hi. 

A aquesta actitud permissiva i integradora s’hi 
suma per activa un immens treball de formació, 
a tots els àmbits i nivells d’implicació democràtica 
de la societat de Rojava, a través de diverses acadè¬ 
mies. En elles, s’hi realitzen «perwerdes» (educació, 
formació...però diria que la paraula no és totalment 
equivalent) de molts tipus: de dues setmanes o de 
varis mesos, amb especial èmfasi en un tema tècnic 
o generals, en que les participants es queden a dor¬ 
mir o no (aquests últims són només els més curts 
i generals)... Tanmateix, tots ells tenen un gran cos 
en comú, que no només és la ideologia del CD sinó 
també la convivència, l’auto-disciplina individual i 
comunitària, l’esperit crític, el cercar un llenguat¬ 
ge comú i entendre’s...La primera lliçó de tots ells 
és «la importància de l’educació», i en un llibret en 
kurd amb aquest mateix títol 16 , que reparteixen allí; 
ho resumeixen més o menys així: 


16. El llibret es titula “Giringiya perwerdè”i els seu 
ús és molt eastès per tot Rojava. Malhauradament, no vam 
poder emportar-nos-en un exemplar i no es troba penjat 

«l'educadó és quelcom intrínseca l'existència humana i a 
les societats. Si la deixem en mansdel'Estat, enscondem- 
nem a l'esdavitud. Cal doncs impartir educació cultural 
i ra/oluaonària, amb la idea central de conèixer-se a un 
mateix (i per tant la pròpia cultura, la pròpia història...). 
No hem de deixar-nos frenar per la por a caure en l'adoc¬ 
trinament, doncs si obrim pasa l'esperit crític i autocrític 
amb l'educació l'estem combatent, mésqueno pascaure- hi.» 
I després «en la H istòria un elevat nombre de pobles es van 
perdreperquèvan deixar deposar atenció en la seva pròpia 
educaaó, en l'època en què l'educació i l'ensenyament eren 
els pi lars de la protecció d'aquests pobles» 

A rinici de les formacions es defineixen respon¬ 
sables rotatius per les diferents tasques necessàries 
per tal de que tot funcioni correctament, en base 
a una proposta inicial de les persones que coordi¬ 
nen l’acadèmia, que es discuteix i es modifica en 
assemblea entre tots els participants. A més, periò¬ 
dicament es dediquen estones a parlar sobre com 
estan anant les sessions i la convivència. Per fo¬ 
mentar l’esperit crític respecte els continguts de les 
formacions, no vaig veure que hi hagués cap meca¬ 
nisme específic establert però hi ha una tendència 
generalitzada a valorar positivament les interven¬ 
cions crítiques i les preguntes. 

A banda d’establir una pràctica comunitària en 
el sí de les formacions, sens dubte la major pràc¬ 
tica amb la qual es connecta la teoria és la pròpia 
realitat social revolucionària actual de Rojava, que 
les persones que hi participen viuen quotidiana¬ 
ment. Veiem doncs que s’estableixen diversos cicles 


a Internet. El text en cursiva són els apunts que en vaig 
prendre quan el vaig llegir. 

virtuosos entre teoria i pràctica; acció, reflexió i 
educació... 

L’enorme esforç posat en l’educació està per¬ 
metent en essència que un volum important de la 
població, amb la directriu de conèixer-se a sí ma¬ 
teixa, aprengui també a pensar per sí mateixa, a no 
acceptar les coses tal com venen donades, ser au¬ 
tònoma per actuar per millorar-les... en definitiva, 
alliberar-se progressivament, a nivell individual i 
social, de la mentalitat de la dominació; el que és la 
base del canvi revolucionari. 

Dedico ni que sigui un paràgraf al moviment 
de joves a Rojava, del qual no se’n parla gaire però 
és especialment interessant. La idea de «joves», que 
va més enllà de l’edat, s’associa a atributs d’empenta 
transformadora, de cerca... el jovent és un símbol de 
futur. Per això, a Rojava el jovent s’organitza en la 
YCR (Unió de Joves de Rojava) per alliberar-se de 
l’autoritat negativa que les persones de major edat 
poden jugar sobre ells, alliberant així aquesta «ener¬ 
gia jove» per tal que aporti a la Revolució, que en 
sigui un motor principal (no s’entén l’organització 
de joves com una mera «cantera»). És especial¬ 
ment associada als joves la tasca de desenvolupar 
una nova cultura; per això en la YCR, a banda de 
l’autodefensa i les qüestions organitzatives gene¬ 
rals, hi té especial importància la tasca artística i 
cultural: es desenvolupa música festiva amb força 
revolucionària, que va associada a danses tradicio¬ 
nals (tot i que algunes diria que han estat creades 
recentment), s’escriuen revistes, es fan marxes rei¬ 
vindicatives... Vaig tenir la sort de participar en una 
d’aquestes, i em va sorprendre l’ambient sa, politit¬ 
zant i divertit que hi havia. Crec que estan creant 

un moviment que empodera els joves allunyant-los 
de drogues, baralles i demés, cosa que de retruc 
agrada molt a les famílies. 

Un altre aspecte que vam poder entendre 
molt més estant allí que amb el que havíem llegit 
és com s’estava catalitzant i liderant el procés de 
transformació social. Lluny de ser un procés es¬ 
pontàniament conduit per la població, hi ha un clar 
paper de lideratge i promoció del CD des del PKK 
i les organitzacions del moviment a Síria. Sense 
l’ajuda dels seus quadres no s’hagués pogut recó¬ 
rrer tot el camí dels últims 5 anys. Quan va sorgir 
l’oportunitat de Revolució, a més dels quadres que 
ja hi eren en van arribar de nous, molts dels quals 
tornaven a Rojava després de molt de temps d’ha- 
ver-ne marxat per anar a les muntanyes de Qandil. 
Com he explicat anteriorment, la seva missió era i 
és promoure el desenvolupament del CD, «fins a no 
ser necessaris», com diuen, i això ho estan fent de 
diferents maneres: 

• Promovent el CD des de la quotidianitat d’un 
barri/poble. Això vol dir voltar casa per casa 
establint relació amb les famílies, animant als 
seus membres a implicar-se més activament 
en la seva comuna, opinant sobre les conduc¬ 
tes patriarcals dins de la llar, coneixent-los i 
coneixent els problemes que els afecten... vol 
dir també anar a les reunions i celebracions 
que s’hi fan, realitzar-hi formacions bàsiques, 
aconsellar les persones que hi participen, fer 
crítica als co-delegats de com estan fent la seva 
feina... 

• Organitzant les formacions en el CD, a dife¬ 
rents nivells. N’hi ha de més llargues (i profun¬ 
des) i de menys, enfocades a feines concretes 
(com per exemple les militars) o més generals. 
Aquest procés de formació social en les bases 
del CD, a través de les acadèmies que ja he ex¬ 
plicat, s’està movent a un nivell molt profund i 
ampli i està sent clau per impulsar dins la so¬ 
cietat de Rojava una forta cultura democràtica, 
imprescindible perquè un model democràtic 
funcioni. 

• Promovent i aconsellant en la formació de les 
estructures confederals, com per exemple les 
YPG. Els quadres que participen així mai pre¬ 
nen directament llocs de responsabilitat com a 
delegats d’alguna d’aquestes estructures, però 
es situen a disposició d’aquelles persones que 
estan en els càrrecs, per aconsellar i donar su¬ 
port. 

A més, tot el procés s’organitza a través del 
Tev-Dem, l’estructura paraigües que aplega totes 
les organitzacions i individus que comparteixen 
l’objectiu principal d’implementar el CD a Rojava. 
Aquí conflueixen i s’articulen totes les potes de la 
societat confederal democràtica de Rojava a través 
dels seus co-delegats (que mai són quadres), i es 
prenen nous passos en la seva promoció. 

Val a dir que aquest procés de lideratge com¬ 
porta també sovint problemes d’abús de poder, tant 
de quadres com de co-delegats. En el primer cas, 
el que sol passar és que altres quadres fan informes 
negatius i l’organització (més general o més secto¬ 
rial, depenent del cas) treu la persona en qüestió 

del rol que està portant (en els casos més extrems 
d’abús de poder, algú ens va explicar que havien en¬ 
viat un quadre a treballar un any a l’hort de Qandil, 
no com a càstig sinó com a canvi d’hàbits). En el 
segon cas, els veïns del barri o comuna d’aquell/a 
co-delegat/da tenen la capacitat immediata de re¬ 
vocar-la. 

En particular amb els quadres, els temps neces¬ 
saris per superar aquest tipus de situacions poden 
fer-se massa llargs al meu entendre, però és el que 
tenen desenvolupat fins ara. Segurament es podria 
perfeccionar bastant aquest funcionament, però no 
conec prou el funcionament del PKK com per afir- 
mar-ho i poder fer alguna proposta. 

Molta gent occidental que visita Rojava o 
que en llegeix articles escrits per altres occiden¬ 
tals s’exalta de que tingui tantes contradiccions. 
A molts els falta temps per afirmar que no és una 
veritable revolució i deixar de prendre-ho com un 
referent de lluita per l’autonomia. Crec que això és 
un greu error, que sovint té a veure amb una prete¬ 
sa superioritat d’Occident, com a abanderat d’això 
que els partidaris del sistema anomenen «Progrés», 
per poder jutjar ràpidament el que està passant a 
altres indrets del món. Evidentment que li podem 
trobar molts peus al gat a la situació de Rojava. 
De fet, seria sospitós si no els tingués, perquè tot 
procés revolucionari real comporta en essència una 
contradicció molt forta entre els dos mons (dues 
«civilitzacions») que s’entremesclen i lluiten. Si 
anem més enllà, però, si deixem d’analitzar les coses 
estàticament per valorar les dinàmiques que s’estan 
movent, la revolució de Rojava és descaradament 
esperançadora per a totes aquelles persones que 

creiem en un món basat en la comunitat i l’autono¬ 
mia individual i col·lectiva. 

Des de fa 5 anys, Rojava viu immersa en una 
potent dinàmica dempoderament de la dvak (co- 
munitat-societat), d’autoconeixement en base a la 
perspectiva comunitària, de creació de vida tot i la 
crua guerra que està patint (no només militarment, 
sinó també a través de publicitat, els valors de sub- 
missió-dominació promoguts durant anys i difosos 
pels Mass Media, l’embargament econòmic...). Una 
explosió de vida, de llibertat, de virtut, enmig d’una 
guerra que mostra de la forma més innegable la 
desgràcia de la Civilització Estatal. Això és quel¬ 
com que en primer lloc ens pot donar molta força 
i ànims en el nostre treball, i en segon lloc és un 
referent com pocs n’hi hagin, inesborrable encara 
que algun dia Rojava sigui aixafada, del qual podem 
aprendre i vincular-nos-hi per anar construint con¬ 
juntament -a poc a poc i partint d’allò local- un 
moviment revolucionari internacional per un món 
basat en les comunitats i l’Autonomia, en comptes 
dels Estats, en la línia ideològica del CD. 

«Com us podem ajudar? Com podem ajudar la 
revolució de Rojava?» és una típica pregunta que 
plantegen activistes d’Occident a gent de Rojava 
o del moviment en general. Entre les respostes, la 
idea que mai falla és que «la millor manera d’aju- 
dar-nos és fer la revolució als vostres països». 
També, com diu Dilar Dirik, «la solidaritat no és 
una pràctica unidireccional duta a terme per acti¬ 
vistes privilegiats, sinó un procés multidimensional 
que contribueix a l’emancipació de totes les perso¬ 
nes implicades» 17 . 

La revolució de Rojava ens interpel·la d’entra¬ 
da a fer autocrítica sobre perquè no estem sabent 
construir un moviment revolucionari potent al 
nostre territori, a desfer-nos en la mesura del pos¬ 
sible de la nostra mirada de superioritat occidental 
(i dels mites que l’alimenten com el «progrés»), a 
parar-nos a conèixer a fons el moviment del CD i 

17. De l’article “Desafiando los privilegios: sobre la so- 
lidaridad y la autocrítica”. Aquí el podeu trobar en castellà: 
https://rojavaazadimadrid.wordpress.com/2016/06/14/ 
desafiando-los-privilegios-sobre-la-solidaridad-y-la-auto- 
critica/ 

així entendre millor perquè està aconseguint èxits 
que nosaltres no podem ni somniar actualment, a 
desenvolupar noves estratègies i línies de treball 
revolucionari a partir del que n’hem après... en de¬ 
finitiva, a seguir el lideratge que està oferint aquest 
moviment en la lluita contra la Civilització Estatal, 
prenent-ho més seriosament i sent més capaces. 
Com s’ha explicat anteriorment, això està ben lluny 
d’un seguiment ceg i acrític, o de pretendre tras¬ 
lladar «pedra a pedra» l’estratègia que funciona a 
l’Orient Mitjà al nostre context. 

A mode d’intent d’animar aquesta tasca, he 
traslladat en aquest text algunes qüestions que em 
van semblar claus a aprendre i aprofundir sobre el 
moviment del CD i l’organització del PKK, i ara in¬ 
tentaré posar sobre la taula algunes possibles línies 
de treball que se’n deriven de cara al nostre territori. 

Òbviament, de cara al coneixement del CD no 
n’hi ha prou amb el que s’ha exposat en aquest text. 
Ens falta aprofundir-hi molt. Hi ha dues dificultats 
afegides de cara a conèixer-lo: 

• El moviment ha generat molts textos, però 
molts d’aquests estan només en turc, i altres 
també en kurd i en àrab. La traducció des 
d’aquestes llengües és complicada, i com a 
resultat d’això només tenim accés a una part 
molt petita de la seva teoria. Seria molt posi¬ 
tiu en aquest sentit que les persones que sen¬ 
tin afinitat i coneguin una d’aquestes llengües 
contribuïssin a la seva difusió ajudant a traduir. 

• La teoria del CD és quelcom viu que va inten¬ 
sament lligat amb la seva praxis. Es per això 
que, quan s’acaben de redactar alguns materials 

teòrics, la pràctica sol haver anat força més en¬ 
llà en desenvolupar el CD, i els documents es¬ 
crits sembla a vegades que es queden curts o no 
concorden amb el que ja s’està desenvolupant. 
Això fa que sigui particularment interessant 
que algunes persones que ens sentim afins als 
plantejaments del CD fem l’esforç de visitar 
Rojava o altres parts del Kurdistan, i intentem 
traslladar-ne allò que n’hem après o que ens ha 
remogut. 

Degut a aquestes dificultats, una primera línia 
de treball crec que hauria de ser la formació de 
grups d’estudi, que parteixin de l’estudi dels ma¬ 
terials que ja hi ha traduïts al català i al castellà 18 
per preguntar-se com aplicar les idees-clau del CD 
als nostres territoris i obrir-hi línies de recerca i 
treball. Crec interessant que aquesta feina no sigui 
monolítica i es puguin fer grups diversos, a dife¬ 
rents àmbits territorials, així com grups no-mixtes 
encarats a l’estudi de la Jineolojí i del moviment 
d’alliberament de la dona a Kurdistan. Afortuna¬ 
dament, ja s’estan donant les primeres experiències 
en aquest sentit a Catalunya. 

També cal destacar que s’està donant ja avui 
en dia una intensificació de la relació entre els 
moviments socials de Catalunya i les seves orga¬ 
nitzacions i el moviment kurd d’Europa. Seguint 
la idea de la solidaritat bidireccional, el moviment 


18. Gràcies al bon treball d’alguns companys, ja dis¬ 
posem del primer dels cinc volums del “Manifest per una 
Civilització Democràtica” d’Apo tant al català com al cas¬ 
tellà, i properament vindrà el segon volum i el primer sobre 
Jineolojí. 

del CD està poc a poc prenent responsabilitat activa 
en difondre la seva ideologia a Europa i col·laborar 
amb les forces que treballen en la línia a alguns dels 
seus territoris. Això també ens en facilitarà l’estudi. 

De cara a intentar millorar tot allò que ja estem 
fent al nostre territori, es plantegen múltiples vies 
de recerca. M’agradaria començar per algunes pre¬ 
guntes que va suscitar l’experiència viscuda a 
Rojava: 

• (pregunta personal) Fins a on estic disposat a 
compromàre'm en ia lluita revoludonària? A què 
estic disposat a renundar? 

• Quines són les característiques de la nostra «so- 

detat»? (aquesta pregunta era recurrent quan 
a Rojava preguntàvem quins passos veien que 
calia donar a Europa per a desenvolupar-hi 
forces revolucionàries) 

• Així com la família kurda ha estat una «terra fèr¬ 
til» per a la llavor revolucionària al Kurdistan, 
quines «terresfèrtils» podem trobar al nostrecon- 
text? 

• De quines identitats partim? Com ens volem ex¬ 
plicar? 

• Quina és la nostra història? Quina narrativa 
històrica desenvolupem? Quines fonts tenim per 
conèixer-la? 

• Quins valors-força poden transmetre'ns és nostres 
avantpassats? Q ui ns ens arri ben en forma de cul¬ 
tura i/otradidó? 

• Quins són els problemes que més fan patir les di¬ 
ferents persones que viuen en la nostra «societat»? 
Com es perceben? Com varien en funció deia si- 
tuadósocial dècada persona? Com s'interrelado¬ 
nen amb el sistema? 

• Com aprofundim en conexer, entendre i acceptar 
l'ètica de les persones que viuen en la nostra so- 
tietat? Com acostar-nos-hi? Té sentit plantqar 
un treball porta-a-porta similar al del pkk o en 
el nostrecontext s'ha de plantejar d'una altra ma¬ 
nera? Com? 

• Quins obstades trobem a Catalunya de cara a 
construir-hi un moviment revoluaonari radical i 
fort com el dé Kurdistan? 

• D equines maneres el sistema afecta la nostra psi¬ 
cologia i mentalitat? Q uines eines podem desenvo¬ 
lupar per combatre-ho? 

• Q uines qualitats i personalitat volem desenvolu¬ 
par com a subjectesrevoludonaris? E ntorn a quins 
valors i principis ètics? Com ens comprometem a 
tendir-hi? Com no cremar-nos ni acomodar-nos 
en é procés? 

• C om ser propers i a la vegada no ser tous davant 
les actituds còmplices amb el sistema, dins i fora 
nostre? (per exemple, com posem sobre la taula que 
la vida opulenta d'E uropa és part del problema?) 

• Quins són els nivells d'autodefensa (física, econò¬ 
mica, psicològica, cultural...) que necessitem i són 
factibles ara en el nostrecontext? 

• Com i des d'on podem fomentar el procés revolu¬ 
cionari al nostre context? Com podem impulsar la 
confuència i articuladó de les forces comunitàries 
queja existeixen als nostres territori s? 

• Quinésl'equilibri pròpia d'energiesdelespersones 
compromeses amb aquesta revoludó entre l'acció 
local i l'acció supra-local per a cada punt del amí? 

• Quines organitzacions necessitem a nivell local i 
supra-loal? Com les construïm? 

En els propers anys crec que seria interes¬ 
sant abordar totes aquestes preguntes (i altres que 
m’hauré deixat o que no se m’han acudit), amb més 
profunditat del que estem fent, no només des d’una 
vessant teòrica sinó principalment a través de la 
nostra pràctica revolucionària. Tanmateix, a partir 
del que he anat dient al text podem aportar-hi ja 
algunes idees que tot seguit apuntaré, però abans 
poso aquí dues possibles línies de recerca teòrica 
que també em semblen interessants: 

• Una comparació entre els processos revolu¬ 
cionaris de Rojava, Chiapas, Catalunya, Cuba, 
Guliaipolé (moviment maknovista),... de cara 
veure’n punts a comú que puguin ser claus 
d’èxit. 

• Estudiar Síria des de la perspectiva del col·lap¬ 
se. A l’hora de predir escenaris que hi poden 
haver si el sistema actual col·lapsa propera¬ 
ment (com a conseqüència del pic del petroli, 
el canvi climàtic i la degeneració social fins a 
límits insostenibles), podem prendre Síria com 
a exemple d’Estat que d’alguna manera ha 

col·lapsat, i en el qual han aparegut diversos ti¬ 
pus de zones i bàndols heterogenis: els llocs on 
l’Estat ha salvat els mobles, els llocs on el tota¬ 
litarisme islamista s’ha instal·lat, els llocs on hi 
ha hagut un caos de grupets petits de diversa 
índole i finalment els llocs on una organització 
popular forta ha pogut desenvolupar un model 
de vida molt més proper als ideals d’Autono¬ 
mia i Comunitat. 


a) sobre organitzar-nos des d’un paradigma comú 

Com he exposat en el text, crec que el CD ens 
interpel·la a prendre més seriosament la qüestió de 
l’organització, de partir d’un anàlisi profund de la 
crítica situació actual i dels seus orígens, i d’establir 
una utopia comuna i comprometre’ns a avançar 
conjuntament cap a ella. És important també 
definir estratègies per a fer-ho, treballar la coordi¬ 
nació entre els diferents fronts de lluita i dedicar 
esforços a establir eines de formació per a poder in¬ 
tegrar progressivament les persones que ho desitgin 
en aquesta força que pugui liderar un procés revo¬ 
lucionari al nostre territori. Em refereixo aquí al 
lideratge positiu que he explicat anteriorment, com 
els kurds entenen la «reverberí», és a dir la capacitat 
d’obrir possibilitats i propostes de cara a la societat. 

A més, el cas de Rojava en relació al que ha pas¬ 
sat darrerament a Síria ens mostra una qüestió molt 
important al meu entendre: quan un model col·lap¬ 
sa, com el del Règim Sirià el 2011, en els llocs on 
hi ha una organització forta i arrelada (que porta 
temps preparant una proposta de model democrà- 

tic i té en compte tant la seva construcció com la 
seva autodefensa) hi ha moltes més possibilitats 
d’aprofitar l’ocasió per desenvolupar-lo que en els 
llocs on ha mancat aquest treball organitzacional 
previ. Això és el que ha marcat la diferència entre 
l’evolució del procés revolucionari a les zones rebels 
on hi havia influència del moviment pel CD i les 
zones rebels on no, on les ideologies fonamentalis- 
tes han guanyat terreny i han corromput el procés 
revolucionari. 

Hi ha diverses raons per pensar que el col·lapse 
del sistema capitalista a Catalunya i a Europa és 
força proper (pic del petroli i dels recursos, canvi 
climàtic, crisi social en forma de suïcidis, depres¬ 
sions, nihilisme...). Tanmateix, és enormement 
difícil determinar amb exactitud quan aquest vin¬ 
drà; el que sí podem tenir clar, i l’exemple de Rojava 
ho reforça, és que si ens dediquem a preparar-nos, 
organitzant-nos a nivell local (com a base) i a un 
nivell més ampli, quan arribi aquest col·lapse tenim 
moltes més possibilitats d’aprofitar-lo com a opor¬ 
tunitat revolucionària. 

Actualment ens passa, al meu entendre, que la 
lluita contra la dominació es troba fragmentada en 
moltes lluites diverses contra les formes amb les 
que apareix: feminisme, ecologisme, independen¬ 
tisme, sindicalisme, antipsiquiatria, lluites per la 
dignitat en l’habitatge, la salut, l’educació ... És po¬ 
sitiu el fet que aquestes lluites estiguin ben presents 
al nostre territori, però tanmateix no estem sabent 
com articular-les, i a vegades fins i tot es fan la guit¬ 
za. Un paradigma que les posi en sintonia, que les 
uneixi des de la seva diversitat, explicant que totes 
elles fan front a diverses facetes de la dominació, no 

només ens pot permetre sinergitzar-les, sinó que 
pot dotar-les de més força i coherència contra la 
dominació, fer propostes integrals de com construir 
una societat basada en els valors antagònics, i obrir 
vies potents cap a ella. 

En aquest sentit, la narrativa del CD, que ubica 
la crisi multidimensional actual dins la lluita entre 
la «Civilització Estatal» i la «Civilització Demo¬ 
cràtica» (comunitària), apareix com un possible 
referent molt valuós. 

Al meu entendre, una opció viable i efectiva 
seria agafar-ne les bases i anar definint l’estratègia 
particular a Catalunya. El paradigma del CD està 
enfocat a la història de tot el món i no només de 
l’Orient Mitjà, si bé s’entén que cada territori hau¬ 
ria d’adaptar-ne l’estratègia al seu context, i també 
la forma d’expressar-ne els continguts. Llavors, si 
veiem que està funcionant i ens hi sentim plena¬ 
ment afins, perquè no adscriure’ns-hi? De totes 
maneres, no crec que ens haguem d’atabalar molt 
amb aquesta qüestió d’adscriure’ns-hi o no ara ma¬ 
teix, però sí que me la faig seriosament, pensant en 
les organitzacions i col·lectius on estic, i m’agrada¬ 
ria debatre-la. 

D’altra banda, un paradigma comú que posi en 
el punt de mira la dominació ens recorda que hi ha 
una guerra que s’està jugant a totes les vessants de 
la vida, de formes molt diferents que poden arribar 
a ser molt sigil·loses. Això ens recorda la necessitat 
bàsica de desenvolupar la nostra capacitat d’autode¬ 
fensa front a la Civilització Estatal, imprescindible 
si volem construir un altre món, com he explicat al 
capítol 3. 

En aquest sentit, necessitem abordar la qüestió 
de com alliberar territori, tenint en compte que a 
Catalunya l’Estat és present a tot arreu. 

Crec que avui en dia és ben clar que ens falta 
força per poder alliberar amb certa profunditat 
algun territori del domini i control estatal. Tan¬ 
mateix, exemples com la ZAD a Notre-Dame des 
Landes o la Val di Susa ens mostren com, si el teixit 
social local és prou fort i hi ha un moviment veïnal 
que té certa consciència revolucionària, és possible 
crear experiències molt potents en aquest sentit. A 
la majoria d’indrets, no obstant, aquestes caracte¬ 
rístiques no hi són presents, com s’ha vist en molts 
intents d’establir ZADs en altres llocs on no hi havia 
un suport popular tant fort, o a l’acampada contra 
la MAT a Sant Hilari, com a exemple més proper. 

Per això crec que hem de començar un graó més 
avall. En aquest graó hi hauria els espais socials au- 
togestionats, okupats, i altres espais que poden ser 
llocs parcialment alliberats de la influència estatal. 
Afortunadament tenim bastanta presència i expe¬ 
riència en aquest sentit. Seria positiu, crec jo, que 
se’n creessin més i que els que ja existeixen s’en¬ 
tenguessin més com espais des d’on experimentar i 
difondre a la societat de l’entorn local aquest «nou 
món» regit pels valors comunitaris, així com fes¬ 
sin esforços per organitzar-se des d’un paradigma 
comú. 

Això ens porta a la qüestió de com dur a terme 
aquest procés organitzatiu al nostre territori, que 

intentaré abordar amb algunes propostes concretes, 
tant a nivell local com supra-local, buscant partir 
del que ja hi ha i adequar-se al context català. 

En primer lloc, crec que la nostra estratègia ha 
de fonamentar-se en el treball local, és a dir en el 
procés d’organitzar-se a nivell local (el que no vol 
dir posar zero energies en l’organització supra-lo- 
cal, com explicaré després). 

A diferència de Turquia en els inicis del PKK, 
la repressió dels diferents Estats i proto-Estats 
als nostres territoris s’exerceix d’una forma menys 
explícita i visible. Això determina que puguem 
desenvolupar sense molta clandestinitat projectes 
explícitament revolucionaris. Evidentment l’Estat 
farà tot el possible per desarticular-los, però dins 
uns límits que ens permeten ser presents arreu del 
territori bastant obertament, intensificant el con¬ 
tacte amb les persones diverses que integren la 
societat. 

L’altra cara de la moneda és que la repressió 
és menys explícita perquè s’ha fet més profunda i 
sofisticada. Després de molts anys de forta hegemo¬ 
nia estatal, la cultura comunitària (dvakí) present 
a casa nostra ha estat molt més esborrada que en 
altres indrets del món, com el Kurdistan. Mentre 
que allí el poble ha pogut organitzar l’autodefensa, 
l’organització i la creació sobre les bases d’aquesta 
cultura comunitària, nosaltres no tenim aquestes 
bases prou fermes per sostenir ara mateix un procés 
organitzatiu radical i seriós com ens caldria. 

Per consegüent, és més interessant i alhora 
necessari centrar-nos en desenvolupar projectes 
disseminats pel territori que s’impliquin a fons en 
defensar i crear aquesta cultura comunitària als ba¬ 
rris i pobles, és a dir embrions d’organització local 
partidàries d’un model de vida basat en la comuni¬ 
tat, antagònic a la Civilització Estatal. En aquest 

procés, que és social i personal al mateix temps, 

podem crear a poc a poc un pol d’alliberació de les 

diferents influències de la Civilització Estatal: 

• A nivell econòmic, es poden crear recursos 
pro-comunals i maneres de sustentar-se en 
base al suport mutu, de manera que gràcies a 
l’acció comunitarista les diferents persones que 
hi participen s’alliberin (en part) de la pressió 
econòmica perquè els sigui més fàcil arribar a 
final de mes. Per exemple, fent i promovent 
cooperatives d’habitatge al nostre poble o barri 
podem pagar molt menys per a tenir un ha¬ 
bitatge digne i estable, alhora que aprenem a 
prendre la vida més comunitàriament. A més, 
construir estructures que permetin alliberar-se 
de pressió econòmica, trobant solucions als 
seus problemes reals, atraurà a noves persones 
a implicar-se i comprometre’s en el moviment. 

• A nivell psicològic, podem crear mecanismes 
comunitaris de donar-nos suport davant les 
conseqüències anímiques de l’època de buidor 
i «tots contra tots» que vivim, mostrant(-nos) 
que construir la vida a partir de relacions sa¬ 
nes amb les persones que ens envolten és una 
necessitat vital que la Civilització Estatal obli¬ 
da. Al mateix temps les persones de la nostra 
comunitat ens poden donar miralls que ens 
permetin alliberar-nos de les influències dels 
valors de dominació en els que el sistema ens 
ha educat. També ajudaria a aquesta qüestió un 
treball d’enfortiment espiritual que podríem 
abordar comunitàriament, vinculat a les nos¬ 
tres utopies i mitologies. 

• A nivell de pensament, podem establir pràc¬ 
tiques comunitàries de debat i reflexió, per 
ajudar-nos els uns als altres a no deixar-nos 
entabanar per la propaganda estatal, que ens 
influeix de formes molt diferents. D’exemples 
n’hi ha molts (cicles de debats, revistes, progra¬ 
mes de ràdio...) però crec que seria fonamental 
que amb ells es busqués connectar amb el con¬ 
junt de la població. 

• A nivell cultural, podem establir pràctiques 
de recuperació de les nostres cultures en allò 
essencial que tenien, l’esperit comunitari, i 
d’aquesta manera defensar-nos de la influència 
homogeneïtzadora de la Civilització Estatal. 
Les múltiples associacions culturals en són un 
exemple, però faltaria que anessin adquirint 
consciència revolucionària, i en particular se¬ 
ria interessant l’estudi de la cultura i història 
local des de la perspectiva democràtica-comu- 
nitària 19 . 

• A nivell de gènere, els gèneres oprimits poden 
desenvolupar eines comunitàries per defen- 
sar-se de la influència del patriarcat, tant pre¬ 
sent a la nostra societat, i així poder ser més 
motor de la construcció de la vida comunitària. 
Aquesta, tal com s’ha explicat, és una qües¬ 
tió central tant a l’Orient Mitjà com a Europa, 
doncs el patriarcat és la més antiga forma de 
dominació i enfronta una meitat de la població 
amb l’altre. Com ja he dit anteriorment, segui- 


19. Ja hi ha algun estudi en aquest sentit, com per 
exemple el llibre “El Comú Català”, de David Algarra. 

ré la premissa del moviment i no entraré en 
qüestions concretes en aquest àmbit. 

A nivell generacional, els joves podem també 
desenvolupar eines comunitàries per defen- 
sar-nos de la influència de la gerontocràcia, 
tant present a la nostra societat, i així poder ser 
més motor de la construcció de la vida comu¬ 
nitària. En aquest sentit, a Catalunya represen¬ 
ta una força molt gran el moviment de Caus i 
Esplais, entitats autogestionades que permeten 
a més de 30.000 infants i joves dels Països Ca¬ 
talans una socialització i educació en valors de 
suport mutu, en contrast amb els valors de la 
Civilització Estatal. Seria enormement positiu, 
crec jo, que aquest moviment tendís en un fu¬ 
tur a clarificar la seva pròpia visió sobre quin 
model de societat està defensant (procés en el 
qual les idees pluralistes del moviment del CD 
o el «món on càpiguen tots els mons» dels za- 
patistes poden ajudar molt, crec jo, a superar 
les comprensibles reticències a «polititzar-se» 
que hi ha), i a articular-se millor amb aquelles 
forces que vagin en la mateixa línia. Un altre 
espai on l’auto-organització juvenil s’està do¬ 
nant amb força són els casals de joves. Final¬ 
ment, també cal destacar les organitzacions ju¬ 
venils com Arran, les Assemblees de Joves, etc.. 

A nivell ecològic, podem organitzar-nos per 
defensar el territori de les agressions que el 
desenvolupament capitalista hi necessita fer, i 
que són també agressions contra les comuni¬ 
tats que hi viuen, al formar-ne aquestes part. 

Això es pot dur a terme a través de campanyes 
o accions directes de diversa índole, que tenen 
força a mesura que parteixen d’un teixit social 
i comunitari local fort. 

• A nivell social, podem desenvolupar meca¬ 
nismes per fomentar la cohesió veïnal front al 
«tots contra tots» al qual ens aboca el sistema 
actual. Exemples d’això serien comitès comu¬ 
nitaris de resolució de conflictes o espais so¬ 
cials on trobar-se i conèixer-se millor. 

• A nivell polític, podem desenvolupar meca¬ 
nismes comunitaris que ens permetin desobeir 
aquelles lleis que ens tallen les ales. Alhora, 
podem promoure mecanismes de decisió co¬ 
munitària sobre qüestions d’interès veïnal, com 
assemblees populars, que ens poden permetre 
tenir més força i legitimitat front a les deci¬ 
sions que venen preses des de l’administració 
estatal. 

A banda, hi ha una qüestió que té a veure amb 
el nivell polític però que fico a part perquè compor¬ 
ta més controvèrsia: la lluita institucional. En faig 
quatre pinzellades, tot i que evidentment caldria fer 
un anàlisi més profund de com es trasllada al nostre 
context. 

Dotar-nos d’una pota institucional ens pot 
atorgar més recursos d’autodefensa front a les 
agressions de l’àmbit polític, però crec que és 
important ser sempre conscients que, com és el 
terreny del sistema, té molts perills associats. Per 
això és important que estigui especialment clar que 
qualsevol treball en aquest àmbit ha de ser només 

una eina al servei d’un moviment revolucionari més 
ampli. Un exemple de com podria funcionar és el 
DTK de Bakur. En ell hi ha el DBP, la candidatu¬ 
ra que es presenta a les eleccions municipals, que 
forma part del moviment del CD i que explicita a 
les seves bases que tots els ajuntaments que controli 
han d’obeir aquelles peticions que provinguin dels 
seus respectius consells de poble, les legítimes ins¬ 
titucions del model (CD) que impulsa el moviment 
a Bakur. 

En aquest sentit, la CUP és una iniciativa molt 
interessant i podem fer certs paral·lelismes amb 
Bakur, però difereix en una qüestió fonamental: tot 
i que alguns sectors de cupaires voldrien que ho fos, 
la CUP no és una eina de cap moviment ni organit¬ 
zació més àmplia. Mentre el DBP es vincula a tot un 
moviment que té moltes facetes i en particular uns 
comitès veïnals que són realment una base social, 
la única base social de la CUP són les seves pròpies 
«assemblees locals», que no tenen res a veure amb 
la força comunitària que representen els comitès 
veïnals de Bakur. A banda de la baixa participa¬ 
ció ciutadana en aquestes assembles, no n’hi ha 
prou amb que en un poble hi hagi una «assemblea 
local» si no s’hi està creant (i defensant) amb igual 
o més força una cultura comunitària. En quant a 
vincular-se a un moviment, es podria argumentar 
que es troba vinculada a allò que anomenem «mo¬ 
viment independentista», però que està lluny de ser 
un moviment amb una proposta i uns objectius 
comuns que vagin més enllà de «la independència 
dels Països Catalans», mentre que el DBP pertany a 
un moviment amb una proposta clara i concreta de 

desmantellament de l’Estat com a camí necessari 
per a la veritable independència dels pobles. 

Amb aquest conjunt de tasques insuficient¬ 
ment desenvolupades, la CUP es va presentar a les 
eleccions autonòmiques, el que al meu entendre va 
representar voler córrer massa. Tot plegat ha por¬ 
tat a la situació de que no acabi sent realment una 
eina institucional d’un moviment sinó més aviat 
un ens polític amb les seves pròpies inèrcies, lluites 
internes (sector Endavant vs. sector Poble Lliure) 
i interessos, i per tant molt més fàcil d’assimilar 
pel sistema. No obstant, més que un atac a la CUP, 
aquest fragment vol ser una invitació a la reflexió de 
la seva gent entorn a com aprendre del CD, amb el 
coneixement de l’empenta revolucionària que mou 
a molts dels seus membres, i el convenciment de 
que en un futur podria arribar a ser una bona eina 
revolucionària, si bé hauria de fer una transforma¬ 
ció bastant profunda. 

Així, veiem que la perspectiva local ens permet 
integrar tot allò que pot constituir la base del nostre 
procés organitzatiu revolucionari: integrar les dife¬ 
rents vessants de la vida; integrar al mateix temps 
l’autodefensa i la creació comunitàries. 

Tanmateix, per tal de construir una força revo¬ 
lucionària capaç de soscavar la civilització actual 
no ens podem quedar només en el procés d’orga- 
nitzar-nos localment, necessitem també donar cert 
pes a allò supra-local, com a mínim pels següents 
motius: 

• Afavorir la trobada entre els grups que estan 
impulsant projectes locals de perspectiva revo¬ 
lucionària arreu té un gran valor per sí sol. Des 
dels objectius i el compromís comuns, podem 

compartir les dificultats que estem passant 
així com les tàctiques que ens estan anant be 
i generar coneixement pràctic, i de retruc es¬ 
tar enxarxades ens permetrà sentir-nos menys 
soles en aquesta tasca, especialment en els mo¬ 
ments de dificultat, que no solen ser pas pocs. 

Ens pot permetre cobrir més eficientment cer¬ 
tes necessitats que són de moviment més que 
no pas d’un territori en concret. Penso sobretot 
en afavorir que apareguin més projectes locals 
en la línia arreu del territori, proporcionant a 
possibles persones i grups impulsors formació i 
eines per començar al seu poble o barri. 

També ens pot permetre defensar-nos molt 
millor d’algunes agressions que van més enllà 
d’un territori en concret, com per exemple la 
repressió judicial (amb advocats de l’organitza¬ 
ció) o megaprojectes com la MAT o el MidCat. 

Finalment, pot fer que els nostres projectes lo¬ 
cals siguin presos més seriosament a la nostra 
localitat. Sol passar que un projecte local de 
la forma que he explicat capta cert interès per 
part de molts veïns, però molts d’ells no aca¬ 
ben de prendre-hi part activa perquè no veuen 
possibilitats reals de que amb aquelles accions 
tant petites - encara que siguin boniques i des¬ 
pertin la seva sincera simpatia - es pugui fer 
realment front a la Civilització Estatal, tant 
estesa i poderosa. Tanmateix, si aquests projec¬ 
tes locals formen part d’una organització su- 
pra-local que agrupa molts projectes similars, 
aquelles accions segueixen sent petites però es 

perceben com a part d’una força més gran, d’un 
intent més seriós de construir un altre model 
de vida, el que anima a apostar-hi més fort. 

Vista la importància d’organitzar-se a nivell 
supra-local, la qüestió és com fer-ho, per tal d’anar 
adquirint força però al mateix temps no caure en les 
tendències de la mentalitat estatal-patriarcal, com 
ha passat a tantes organitzacions. Al meu entendre, 
la tendència més perillosa en el nostre context (on 
de moment la creença de que vivim «en el millor 
dels mons possibles» encara és molt present) és 
voler córrer més que el ritme de desenvolupament 
dels projectes locals, de manera que l’organització 
es desconnecti progressivament de la societat, co¬ 
menci a primar tenir façana en detriment de tenir 
fonaments que l’aguantin, vendre fum... i perdi la 
força revolucionària. 

Ens podem preguntar: Quina propordód'ener¬ 
gia estaria be dedicar, en relació a ia fona local, a 
l'organitzadó a escala major? La resposta depèn 
de bastants factors, crec. Tanmateix, sí que com a 
mínim podem afirmar per un extrem que no hauria 
de ser mai zero, i per l’altre que sempre l’acció enfo¬ 
cada als nostres barris i pobles hauria d’emportar-se 
la majoria de les nostres energies. 

En quant a organitzacions de Catalunya, per¬ 
sonalment opino que l’intent que s’està fent des 
d’Embat és, a més de ser ja força afí als planteja¬ 
ments del CD, prou seriós i obert de mires com per 
poder ser molt útil de cara als nostres propòsits re¬ 
volucionaris, tot i ser un projecte ara petit, jove, i 
ple de mancances i perills. Els sindicats llibertaris 
també poden ajudar en aquest sentit. D’altra banda, 
tot i ara per ara trobar-se més lluny ideològicament 


Aprenguem de la revolució de Rojava 


del CD, algunes organitzacions de l’Esquerra Inde¬ 
pendentista - penso en particular en Arran - tenen 
molt potencial i podrien liderar en els propers anys 
un procés de radicalització d’aquesta cap a plante¬ 
jaments més en la línia del CD... tant de bo. 

Per últim, a tenir en compte també les orga¬ 
nitzacions pròpies del CD a Europa, que poc a poc 
s’estan implicant més a promoure l’organització re¬ 
volucionaria afí a aquest en alguns estats europeus 
on fins ara no hi havia relació perquè les comunitats 
kurdes hi són minses, com és el cas de l’Estat Es¬ 
panyol. 

Abans d’acabar aquest punt m’agradaria també 
recordar que el camí per poder organitzar-nos és ple 
d’obstacles que molts cops venen de concepcions 
molt arrelades a la cosmovisió de la qual partim, 
i que per tant pot ser dolorós i complicat desfer- 
nos-en. Una d’elles, potser la més important, és la 
concepció, tant arrelada avui en dia, de la «llibertat 
individual». Com he explicat al capítol 2, aquesta 
concepció oblida que l’ésser humà no pot viure ni 
ser lliure si no construeix la seva vida en una comu¬ 
nitat, en societat, i és un greu obstacle a l’hora de 
comprometre’ns a lluitar per defensar la concepció 
comunitària de la vida. Com ens ensenya el CD, és 
possible superar aquesta concepció sense caure en 
la negació de l’individu. 

Tanmateix, portem molt arrelat l’individualis¬ 
me 20 i la submissió, i desafiar-ho dins nostre costa 
molt més del que sembla en teoria. Les contradic¬ 
cions pròpies de la transformació revolucionària 

20. Per individualisme aquí em refereixo a entendre 
l’individu com a quelcom separat de la societat i la natura, 
i posar-lo al centre de la nostra acció. 

sovint ens creen fortes crisis, que a vegades ens 
poden portar a carrerons sense sortida, i que es 
viuen tant en la relació que tenim amb nosaltres 
mateixos com amb els nostres companys. Ens cal, 
doncs, saber fomentar comprometre’ns sense fo¬ 
mentar cremar-nos. COITI fer- ho? Com fer que la 
nostra lluita sigui sostenible? Heus aquí un tema 
clau si volem ser capaços d’animar les persones a 
sumar-se a l’intent de construir una força revolu¬ 
cionària. 

Jo crec que vol d’un coneixement psicològic 
molt complex que principalment s’adquireix amb 
l’experiència. Tanmateix, de moment, algunes idees 
que podem prendre del moviment del CD són: 

• L’auto-disciplina com a capacitat d’establir per 
voluntat pròpia unes pràctiques quotidianes 
que ens aporten estabilitat i salut. 

• Buscar combinar actitud i ètica exemplars 
(fruït d’un treball de deconstrucció personal, 
amb l’ajuda dels companys) amb proximitat 
(fruït d’un treball d’estar arrelats i connectats 
amb la nostra societat i les diverses persones 
que la integren). A mesura que desenvolupem 
aquesta combinació podrem influir més en les 
persones del nostre voltant des de la força i 
l’amor que transmetem i no des de pressions, 
invitant-les a canviar i millorar, i no pas fent- 
les sentir jutjades i pressionades per tal de que 
canviïn. 

• Recolzar-se sobre fragments reals d’utopia, i 
viure’ls. A través d’espais on aquesta utopia es 
pot viure d’alguna manera, com per exemple 

alguns centres socials, molta gent pot atan- 
sar-s’hi, comprovar que funciona, i progressi¬ 
vament vincular-s’hi, fent que comprometre’s 
amb la revolució sigui un procés progressiu 
factible per més persones, i no un salt al buit 
com a vegades sembla. 

Definir clarament objectius i compromisos 
personals en els nostres projectes. Les desigual¬ 
tats respecte visió i compromís poden generar 
molt de desgast emocional a les persones si no 
es fan ben explícites; es donen situacions del 
tipus que una part de les persones es sent pres- 
sionada a fer-ho diferent de com creu i l’altra 
part es sent defraudada per la falta d’efectivitat 
i responsabilitat. No podem pretendre que to¬ 
thom es comprometi al mateix nivell de cop, 
«no tothom pot [ni vol] ser quadre» com diuen 
allí, però podem reconèixer aquells que ho fan 
a cada moment i permetre que liderin amb més 

força els processos de canvi que volen impul- 
?1 

sar. 

Finalment, el fet de viure més per la revolució, 
de creure’ns-ho més profundament, dóna una 
gran força per no cremar-se, com es veu en els 
quadres del PKK. Tanmateix, és un aspecte molt 
difícil d’analitzar, i que en el fons depèn molt 
de que hi hagi una pràctica que estigui funcio- 


21. Tot això té molt a veure amb Tassembleitis”, un 
vici recurrent (amb màxim exponent en el 15M), de posar 
l’assemblea com a centre, pretenent que ho regeixi tot pas¬ 
sant per alt que tan o més important és crear una cultura 
democràtica i un esperit comunitari. 

nant, de conèixer persones exemplars el refe¬ 
rent de les quals animi a seguir tot i les adver¬ 
sitats, de tenir una societat que doni suport... 
i d’altra banda de la pròpia força de voluntat. 


b) sobre conèixer la societat i connectar-hi 

Hem vist com una de les claus d’èxit ha estat la 
qüestió de posar molts esforços en conèixer i con¬ 
nectar amb la pròpia societat. D’aquesta manera 
s’ha aconseguit un anàlisi profund de la procedèn¬ 
cia de l’agressió a la qual es fa front, fet que dóna 
més claredat a l’hora d’afrontar-la, així com una 
proximitat a la població que ha permès difondre 
el projecte revolucionari per àmplies capes de la 
societat, creant una base social ferma capaç de sos¬ 
tenir la lluita. 

En contrast, els moviments socials a Catalun¬ 
ya hem tendit a generar formes de lluita ben poc 
connectades amb la nostra societat: els «ghettos» 
ideològics o d’estil de vida; els centenars d’activi¬ 
tats i accions d’autoconsum, que no interessen a la 
immensa majoria de la població perquè les perce¬ 
ben allunyades de les seves problemàtiques reals i 
amb un llenguatge que sovint ni entens si no ets 
del «ghetto»; la manca d’anàlisi de quins són els 
problemes reals de les diferents persones de la nos¬ 
tra societat i com es connecten aquests problemes 
concrets amb les qüestions globals i civilitzatòries; 
el «vendre fum» de moltes organitzacions i inicia¬ 
tives, a vegades sota la funesta pretensió de que la 
revolució es pot construir a partir de la manipulació 

de les persones amb fins «revolucionaris», com si 
fos un ramat d’ovelles; etc.. 

Per mi, tots aquests problemes concrets tenen 
un gros problema de base: no estem sent capaces de 
creure’ns la lluita com quelcom seriós a través del 
qual impulsar una transformació revolucionària de 
la societat, sinó més aviat com una afirmació indi¬ 
vidual de «coherència» davant la degeneració social 
que vivim. La sensació de derrota impera sobre 
loptimisme i els somnis de transformar la socie¬ 
tat, i això fa que tendim a quedar-nos amb aquelles 
opcions que ens permeten un cert «alliberament 
personal» auto-reconfortant sense entrar en la dura 
lluita que suposa buscar despertar motivació trans¬ 
formadora a la gent del nostre voltant. 

Que ningú es senti malament o pensi «de què 
va aquest?», si us plau. Crec que això és normal 
que ens passi perquè encara tenim molt poca força 
col·lectiva front al sistema, el que fa que costi més 
confiar en la revolució, i en la vida en general. Tan¬ 
mateix, torno a repetir que podem des de ja, i al 
meu entendre és fonamental que ho fem, prendre 
responsabilitat en crear aquesta força organitza¬ 
da i basada en comunitats, i que a mesura que la 
desenvolupem recuperarem també la confiança i 
loptimisme. A més,prendre referents com el movi¬ 
ment del CD a l’Orient Mitjà, i vincular-nos-hi, ens 
pot ajudar molt. 

Podem, a més, buscar desfer-nos d’allò que ens 
separa de la societat, com la multitud d’etiquetes i 
paraulotes de l’argot dels moviments socials, com 
l’actitud confrontativa o d’«il·luminats» davant les 
persones menys polititzades o que no han pogut 
encara prendre consciència sobre alguns dels seus 

privilegis o actituds opressores. Com diu el Comi¬ 
tè Invisible de França, «no són els rebds ds que han 
d'aprendrea parlar l'anarquista, sinóquesón dsanar- 
quistes els que han de tornar-se poliglotes». Per poder 
fer-ho, per poder aprendre els diferents llenguatges 
d’aquesta Babilònia de damnificades per la Civilit¬ 
zació Estatal que no estem sabent entendre’s per 
unir-nos i fer-hi front, necessitem tenir els peus 
ben ferms sobre el territori, compartint la seva quo- 
tidianitat, el que ens porta de nou a la importància 
de partir de projectes comunitaris locals. 

És també des d’allò local que podem respondre 
a una pregunta fonamental per al propòsit revolu¬ 
cionari, de la qual parteix el CD: 

Com podem analitzar profundament la malaltia de la 

nostra societat sense caure en la separació subjecte-ob- 

jecte (que tal com he explicat en el text és a l'arrel deia 

Civilitzadó E statal)? 

Així com al Kurdistan el PKK l’ha respost ini¬ 
cialment a través dels vincles íntims i clandestins 
amb les famílies kurdes i la crítica-autocrítica a 
les muntanyes, l’estratègia que s’adapta al nostre 
context faria variar lleugerament també aquesta 
resposta, al meu entendre. Crec que no peco d’ago¬ 
sarat si afirmo que no tindria gaire èxit anar picant 
portes com feien els quadres del PKK... tristament 
a Catalunya la gent no obre la porta a descone¬ 
guts (excepte en els ambients més rurals, potser), 
o desconfia d’ells com davant dels «testimonis de 
Jehovà» o els venedors d’enciclopèdies... podem en 
canvi centrar-nos directament en construir intel·li¬ 
gència comunitària (i enfortir la que ja existeix i es 
dóna informalment) als nostres barris i pobles, fent 

que la realitat comunitària d’aquests vagi prenent 
consciència per sí mateixa de les característiques de 
la malaltia que la afecta. Això a la pràctica voldria 
dir que les persones que integrem aquestes realitats 
prioritzem compartir i aprofundir col·lectivament 
en les nostres motivacions vitals, les nostres pors i 
preocupacions... 

Per promoure això, una possible via - que d’algu¬ 
na manera ja s’està intentant desenvolupar en algun 
projecte local - seria establir grups de persones que, 
en el seu poble o barri, promoguin dinàmiques pe¬ 
riòdiques de trobar-se i xerrar d’aquests assumptes 
en diferents cercles de confiança del teixit social. Si 
poc a poc les persones més implicades en la realitat 
comunitària es fan promotores d’aquest procés en 
els seus cercles familiars i periòdicament es troben 
i comparteixen la saviesa adquirida, s’estarà desen¬ 
volupant aquesta intel·ligència comunitària d’una 
forma notable, crec jo. 

Com que conèixer la nostra societat vol dir 
també conèixer la seva (i nostra) història, també 
pot ser molt interessant, des dels projectes i orga¬ 
nitzacions locals, promoure l’estudi de la història 
dels nostres pobles i barris: com vivien els nos¬ 
tres avantpassats, com es vivia la comunitat, com 
va guanyar-hi terreny la Civilització Estatal... 
D’aquesta manera, podríem construir també a ni¬ 
vell local un relat popular de la nostra història, i per 
tant de qui som i de com som. Tot això té molt a 
veure amb l’estudi de la nostra cultura, que desen¬ 
volupo en el següent apartat. 

c) Sobre la cultura catalana i l’independentisme 

Com ja he apuntat al capítol 3, podem veure 
en la cultura pròpia la saviesa incorporada a poc a 
poc, dialècticament, per les generacions que ante¬ 
riorment han habitat al nostre territori, i per tant 
podem trobar-hi elements de la «civaka xwezayí» 
que ens poden ajudar a lluitar contra la Civilitza¬ 
ció Estatal. Tanmateix, és cert també que el que 
anomenem «cultura catalana» és quelcom ja molt 
colonitzat per la Civilització Estatal. Costa molt 
trobar-hi elements clarament pre-romans, però al 
mateix temps hi podem trobar elements que in¬ 
directament ens parlen d’una cultura comunitària 
forta, com el «consell obert», el torna-llom, el co¬ 
munal, rassociacionisme, el suport mutu que es 
dóna de forma natural entre molts veïns a certes 
zones rurals (i fins i tot algunes urbanes), l’anar¬ 
quisme... 

Caldria que construíssim una narrativa que res¬ 
salti aquest xoc de civilitzacions a la nostra terra, en 
primer lloc fent front a tots els intents de les elits 
catalanes per manipular la nostra història segons 
la seva visió interessada, profundament influïda per 
la Civilització Estatal. Crec que hi ha molt treball 
a fer en aquest sentit 22 , doncs malauradament ha 
estat la burgesia catalana qui ha tingut la potestat 
per establir la versió oficial de la nostra història, 
que la posa en la posició de «pares de la cultura 
catalana». Això és una gran mentida que s’ha de 
desmuntar per recuperar la força de la nostra his¬ 
tòria, deixant clar que l’essència de la nostra cultura 

22. El llibre “El Comú Català”, que ja he citat abans, 
és una molt bona aportació. 

ve d’una «dvak», d’un poble, i no pas d’aquells que 
se’n separen per dominar-lo. 23 

Podem, d’aquesta manera, anar més enllà de 
la perspectiva de l’Estat-Nació Català que defen¬ 
sa l’independentisme majoritari, per proposar com 
fan els kurds un model pluralista basat en les comu¬ 
nitats, i on aquestes es confederin, permetent així 
que la diversitat cultural que hi ha enriqueixi la vida 
i la societat a través de les relacions de veïnatge, 
posades al centre. Catalans, andalusos, castellans, 
gitanos (el poble caló), berbers, amazighs, gallecs... 
totes aquestes cultures presents en el nostre terri¬ 
tori són damnificades per la Civilització Estatal i 
poden unir-se per fer-hi front, sota un model de¬ 
mocràtic de base. Com al Nord de Síria, on s’estan 
integrant al model del CD molts territoris amb ma¬ 
joria àrab, el model que construïm ha de ser obert i 
buscar estendre’s pel territori, alliberant els pobles 
de límits i divisions. 


23. En aquest sentit tenim un molt bon referent en la 
figura de Salvador Seguí, que apuntava en una direcció si¬ 
milar, com es pot veure per exemple en el seu famós discurs 
de l’Ateneu de Madrid: “I jo us puc assegurar que aquests 
reaccionaris que s’auto-anomenen catalanistes el que més 
temen és el redreçament nacional de Catalunya, en el cas 
que Catalunya no els restés sotmesa. [...] Una Catalunya 
alliberada de l’Estat Espanyol us asseguro, amics madri¬ 
lenys, que fóra una Catalunya amiga de tots els pobles de 
la Península Hispànica i sospito que els qui ara pretenen 
presentar-se com els capdavanters del catalanisme, temen 
una entesa fraternal i duradora amb les altres nacionalitats 
peninsulars.” 

Bé, i això és tot per ara. Espero de tot cor que aquest text 
contribueixi a buscar i trobar un camí més ferm cap a la 
construcció d'una força revolucionària a Catalunya i més 
enllà. Segur quehi ha moltes errades... em sap greu, ho he 
fet tot el bé que he pogut. Espero que tant aquestes com els 
encerts (que segur que també n'hi han) puguin enfortir un 
debat constructiu i esperançat! 

